Ένα Pulitzer για την Υεμένη: Οι βραβευμένες φωτογραφίες του ΑΡ από τη χώρα-κολαστήριο - CNN.gr\nΈνα Pulitzer για την Υεμένη: Οι βραβευμένες φωτογραφίες του ΑΡ από τη χώρα-κολαστήριο\nΤετάρτη, 01 Μαϊος 2019 10:53\nΕίναι πολύ δύσκολο να τραβήξει κανείς την προσοχή του Δυτικού κόσμου σε τραγωδίες που συμβαίνουν μακριά του. Στο σημερινό κόσμο, η απόσταση δεν ορίζεται, βέβαια, γεωγραφικά. Μπορεί το δράμα να παίζεται ακριβώς δίπλα σου, αλλά όσο δεν σε ακουμπάει και δεν επηρεάζει τη ζωή του, θα μπορούσε να παίζεται και σε έναν Γαλαξία πολύ πολύ μακριά. Αυτή είναι η περίπτωση της Υεμένης.\nΜιας χώρας που σπαράσσεται από εμφύλιο πόλεμο και στην οποία 17 εκατομμύρια άνθρωποι -ανάμεσά τους 3,3 εκατομμύρια παιδιά- κυριολεκτικά πεθαίνουν από την πείνα. Για τους περισσότερους από τους κατοίκους της Υεμένης, το ερώτημα δεν είναι αν θα πεθάνουν, αλλά το πότε. Τα Ηνωμένα Έθνη έχουν χαρακτηρίσει το λιμό στην Υεμένη ως τη μεγαλύτερη σύγχρονη ανθρωπιστική κρίση. Ελάχιστα έχει ταρακουνήσει αυτό τη διεθνή κοινότητα, που απλώς κοιτάει.\nΗ κατάσταση έχει προκληθεί από τον εμπορικό αποκλεισμό που έχει επιβληθεί στην χώρα από τη Σαουδική Αραβία, τη συγκεκριμένη στόχευση των συστημάτων παροχής ύδρευσης από τις στρατιωτικές δυνάμεις (επίσης) της Σαουδικής Αραβίας σύμφωνα με την UNICEF, και τη συστηματική παρεμπόδιση παράδοσης ανθρωπιστικής βοήθειας στην περιοχή (καμία έκπληξη) από τη Σαουδική Αραβία σύμφωνα με τα Ηνωμένα Έθνη. Ταυτόχρονα υπάρχει και ξέσπασμα επιδημίας χολέρας με 5.000 νέα περιστατικά καθημερινά.\nΤον Οκτώβριο του 2018, τα Ηνωμένα Έθνη προειδοποίησαν πως αν συνεχιστεί η κατάσταση ως έχει τότε ο λιμός θα εξελιχθεί στον χειρότερο των τελευταίων 100 ετών. Η έκταση του λιμού έχει συγκριθεί με το Χολοντόμορ κατά την δεκαετία του 1930 στην τότε σοβιετική Ουκρανία.\nΗ Υεμένη ήταν -και φυσικά παραμένει- ούτως ή άλλως μία από τις φτωχότερες χώρες του αραβικού κόσμου. Ο πόλεμος την αποτέλειωσε από κάθε άποψη.\nΟι συγκρούσεις ξεκίνησαν μετά από μία αποτυχημένη πολιτική μετάβαση που υποτίθεται ότι θα βοηθούσε την Υεμένη να αποκτήσει μία κάποιου είδους σταθερότητα, και έπειτα από μία εξέγερση που ανάγκασε τον επί χρόνια αυταρχικό Πρόεδρο της χώρας, Αλί Αμπντουλάχ Σαλέχ, να παραδώσει την εξουσία το 2011 στον Αμπντ Ραμπ Μανσούρ Χαντί.\nΗ παράδοση της εξουσίας όμως από τον έναν πρόεδρο στον άλλο δεν οδήγησε τελικά στην «άνοιξη» που ονειρευόταν ότι θα ζήσει η Υεμένη, καθώς τα μεγάλα προβλήματα παρέμεναν. Η Αλ Κάιντα, ένα αυτονομιστικό κίνημα στο νότο, το γεγονός ότι αρκετοί από τους στρατιωτικούς παρέμεναν πιστοί στον Σαλέχ, η διαφθορά, τα κοινωνικά προβλήματα όπως η ανεργία και η επισιτιστική ανασφάλεια, ήταν μερικά μόνο από τα ζητήματα στα οποία έπρεπε να δώσει λύση ο νέος πρόεδρος.\nΟι Χούτι που ξεκίνησαν ως ένα κίνημα νέων που υποστήριζε στα δικαιώματα των σιιτών Ζαΐντι, μίας ομάδας που αντιπροσωπεύει το 1/5 του πληθυσμού της Υεμένης, κατά τη διάρκεια της προηγούμενης δεκαετίας εξεγέρθηκαν κατά της προηγούμενης κυβέρνησης, ενώ μόλις ανέλαβε ο νέος πρόεδρος εκμεταλλεύθηκαν την αδυναμία του με αποτέλεσμα να πάρουν υπό τον έλεγχό τους την επαρχία Σααντά και γειτονικές περιοχές.\nΗ κρίση στην Υεμένη είχε μόλις ξεκινήσει. Οι Χούτι κατάφεραν να κερδίσουν την υποστήριξη όσων είχαν απογοητευθεί από την πολιτική μετάβαση στη χώρα, συμπεριλαμβανομένων και των Σουνιτών. Τον Ιανουάριο του 2015, αφού περικύκλωσαν το προεδρικό μέγαρο και άλλα κύρια σημεία της Σαναά, της πρωτεύουσας της Υεμένης, τελικά την κατέκτησαν. Ο πρόεδρος κατάφερε να διαφύγει τον επόμενο μήνα στο νότιο λιμάνι του Άντεν, ενώ το Μάρτιο του 2015 και ενώ οι Χούτι με τη βοήθεια των υποστηρικτών του προηγούμενου προέδρου επιχειρούσαν να πάρουν υπό τον έλεγχό τους ολόκληρη τη χώρα, ο Χαντί αναγκάστηκε να φύγει στο εξωτερικό.\nΣτη συνέχεια ήρθε και η εμπλοκή της Σαουδικής Αραβίας καθώς οι υποψίες ότι η Τεχεράνη υποστήριζε τους Χούτι θορύβησε ιδιαίτερα τη γειτονική χώρα με αποτέλεσμα να συμμαχήσει με ακόμα οχτώ αραβικά κράτη και να ξεκινήσει αεροπορικές επιδρομές εναντίον της Υεμένης έχοντας πως απώτερο στόχο την επιστροφή του Χαντί στην εξουσία. Σύμμαχοι στην προσπάθεια αυτή ήταν τόσο οι ΗΠΑ όσο και το Ηνωμένο Βασίλειο και η Γαλλία.\nΑπό τότε δεν έχουν αλλάξει πολλά και καμία από τις δύο πλευρές δεν φαίνεται να είναι κοντά στη νίκη, ενώ κάθε απόπειρα του ΟΗΕ να βρεθεί μια λύση, έχει αποτύχει.\nΡεπορτάζ από την κόλαση\nΟι τρεις δημοσιογράφοι του Associated Press που κέρδισαν το βραβείο Πούλιτζερ για την κάλυψη του «βρώμικου» πολέμου, όπως τον αποκαλούν στο ρεπορτάζ τους, έδωσαν μια γλαφυρή εικόνα πείνας, βασανιστηρίων και θανάτου. Η ρεπόρτερ Maggie Michael, ο φωτογράφος Nariman El-Mofty και ο εικονολήπτης Maad al-Zikry πέρασαν ένα χρόνο καλύπτοντας κάθε είδους θηριωδία, σε μια χώρα για την οποία ο δυτικός κόσμος επιμένει να αγνοεί όσα συμβαίνουν σε αυτή.\nΜια σειρά από ρεπορτάζ αποκάλυψαν πώς σε πολλά μέρη της χώρας οι άνθρωποι τρώνε φύλλα για να ζήσουν, ενώ οι διεφθαρμένοι αξιωματούχοι του κράτους υφαρπάζουν και πουλάνε την ανθρωπιστική βοήθεια.\nΑποκάλυψαν την ύπαρξη ολόκληρων στρατών από παιδιά που πολεμάνε στην πρώτη γραμμή, παρά τη θέλησή τους, και τραυματίζονται ψυχολογικά εφ’ όρου ζωής.\nΑποκάλυψαν φριχτά βασανιστήρια και από τις δύο πλευρές…\nΤα όσα αποκάλυψαν οι τρεις δημοσιογράφοι, με κίνδυνο της ζωής τους, δεν σταμάτησαν τον πόλεμο, αλλά έκαναν μια -μικρή έστω- διαφορά: Αρκετοί κρατούμενοι απελευθερώθηκαν από μυστικές φυλακές, ο ΟΗΕ έστειλε ανθρωπιστική βοήθεια σε μέρη που πριν δεν πήγαινε και απείλησε να σταματήσει να τη στέλνει σε μέρη στα οποία οι διεφθαρμένοι αξιωματούχοι την έκλεβαν.\nΟ πόλεμος στην Υεμένη συνεχίζεται, η Δύση καλύπτει πλήρως τη Σαουδική Αραβία, η χολέρα αποκτά διαστάσεις πρωτοφανούς επιδημίας, άνθρωποι πεθαίνουν καθημερινά από την πείνα, οι περισσότεροι συνεχίζουμε να κοιτάμε, χωρίς στην πραγματικότητα να βλέπουμε.\nΗ Ουμ Μιζρά, μια 25χρονη γυναίκα από την Υεμένη, κρατάει το γιο της σε μια ζυγαριά στο νοσοκομείο του Άντεν. Το παιδί, 17 μηνών, ζυγίζει 5,8 κιλά, το μισό του φυσιολογικού βάρους για την ηλικία του.\t Πηγή: AP Photo/Nariman El-Mofty\nΜια γυναίκα στον έκτο μήνα της εγκυμοσύνης της, ζυγίζει μόλις 38 κιλά.\t Πηγή: AP Photo/Nariman El-Mofty\nΗ έξι μηνών Σαλιμά Αχμέντ Κοριάτ, ζυγίζει μόλις 4,2 κιλά.\t Πηγή: AP Photo/Nariman El-Mofty\nο 26χρονος ακτιβιστής Ανάς Αλ Σαράρι, έμεινε παράλυτος από τα βασανιστήρια που υπέστη στα χέρια των ανταρτών. Στη φυλακή, κρεμάστκε από το ταβάνι από τους καρπούς του επί 60 ημέρες και τον χτύπησαν αλύπητα.\t Πηγή: (AP Photo/Nariman El-Mofty)\nΗ Χακάρ Γιαχία δείχνει την ποσότητα αλευριού που χρησιμοποιεί για να φτιάξει μια φρατζόλα ψωμί. Τις καλές μέρες, όταν η ίδια ή ο άντρας της βρίσκουν κάποιο μεροκάματο, μπορεί να φάνε και λαχανικά. Συνήθως όμως τρώνε μόνο ψωμί.\t Πηγή: (AP Photo/Nariman El-Mofty)\nΌταν ο Ανάς ανακάλυψε ότι τα πόδια του δεν λειτουργούσαν πλέον, άρχισε να χτυπάει το κεφάλι του στον τοίχο του κελιού του.\t Πηγή: (AP Photo/Nariman El-Mofty)\nΟ Μαχμούτ αλ Γκαμρί, ένας δημοσιογράφος που συνελήφθη και βασανίστηκε, δείχνει τις πληγές του. Κρατήθηκε για τρεις μέρες και οι βασανιστές του τον έδειραν, τον έκαψαν με τσιγάρα και έχυσαν λιωμένο πλαστικό στο σώμα του.\t Πηγή: (AP Photo/Nariman El-Mofty)\nΟ Μοχάμετ αλ Βάσι είναι δημοσιογράφος και κρατήθηκε από τους αντάρτες, οι οποίοι του έσπασαν το πόδι.\t Πηγή: (AP Photo/Nariman El-Mofty)\nΟ γιατρός Φαρούκ Μπαακάρ δείχνει πώς οι ατάρτες τον έδεσαν στον τοίχο και τον βασάνισαν. Τα πιο συνηθισμένα βασανιστήρια ήταν χτυπήματα με γκλομπ στο πρόσωπο, κρέμασμα από τους καρπούς ή τα γεννητικά όργανα και κάψιμο με οξύ.\t Πηγή: (AP Photo/Nariman El-Mofty)\nΟι νοσοκόμες αλλάζουν τις γάζες στο καμένο σώμα του Μονίρ αλ Σάργκι. Ο αλ Σάργκι είχε εξαφανιστεί για ένα χρόνο κατά τη διάρκεια του οποίο κρατήθηκε από τους αντάρτες. Στο τέλος του έκαψαν το σώμα με οξύ και τον πέταξαν σε ένα ρέμα. Ο ίδιος έχει χάσει εντελώς τη μνήμη του από τα βασανιστήρια και σχεδόν δεν μπορεί να μιλήσει.\t Πηγή: (AP Photo/Nariman El-Mofty)\nΟ αλ Σάργκι βρέθηκε σε ένα ρέμα καμένος και αποστεωμένος. ΠΙστεύεται ότι τον βασάνισαν για τις πολιτικές πεποιθήσεις που είχε εκφράσει παλαιότερα.\t Πηγή: (AP Photo/Nariman El-Mofty)\nΟ Μορσάι είναι ένας 14χρονος πρώην στρατιώτης. Σήμερα ζει σε ένα στρατόπεδο προσφύγων. ΟΙ αντάρτες τον άρπαξαν από ενα γήπεδο ποδοσφαίρου όπου έπαιζε με τους φίλους του μετά το σχολείο και τον ανάγκασαν να γίνει στρατιώτης.Έχει χάσει την ακοή του από τις εκρήξεις και υποφέρει από κρίσεις πανικού.\t Πηγή: (AP Photo/Nariman El-Mofty)\nΌταν βρέθηκε, ο Μονίρ αλ Σάργκι ήταν τόσο καμένος απο το οξύ με το οποίο τον περιέλουσαν, που το σακάκι του είχε κολλήσει στο σώμα του.\t Πηγή: (AP Photo/Nariman El-Mofty)\nΠερίπου 18.000 παιδιά έχουν επιστρετευθεί με τη βία και παίρνουν μέρος στον πόλεμο της Υεμένης και από τις δύο εμπόλεμες πλευρές.\t Πηγή: (AP Photo/Nariman El-Mofty)\nΟ Καλάν είναι 12 ετών και δείχνει πώς χρησιμοποιείται το όπλο το οποίο κρατάει. Σήμερα ζει σε στρατόπεδο προσφύγων. Οι αντάρτες τον προσέλκυσαν, όταν του υποσχέσθηκαν ότι θα του δώσουν μια τσάντα για το σχολείο του.\t Πηγή: (AP Photo/Nariman El-Mofty)\nΣτους στρατούς παιδιών των δύο πλευρών, πολεμούν αγόρια από δέκα ετών, που με το ζόρι μπορύν να σηκώσουν τα AK-47, τα γνωστά Καλάσνικοφ.\t Πηγή: (AP Photo/Nariman El-Mofty)\nΤα περισσότερα από τα παιδιά που πολέμησαν στο μέτωπο έχουν βαριά τραύματα από την εμπειρία αυτή και παρουσιάζουν αποκλίνουσες συμπεριφορές, κυρίως επιθετικότητα.\t Πηγή: (AP Photo/Nariman El-Mofty)\nΤα περισσότερα παιδιά στην Υεμένη είναι αντιμέτωπα με ένα απλό δίλημμα: Ή θα πολεμήσουν, ή θα πεθάνουν από την πείνα.\t Πηγή: (AP Photo/Nariman El-Mofty)\nΈνας άντρας πουλάει μέρος της ανθρωπιστικής βοήθειας, στην αγορά του Άντεν. Τα τρόφιμα της βοήθειας υποτίθεται ότι δίνονται δωρεάν, αλλά στην πραγματικότητα αποτελούν αντικείμενο εκμετάλευσης: "Έχουμε βρει ολόκληρες αποθήκες γεμάτες με τρόφιμα του ΟΗΕ", λέει ο επικεφαλής της Οργάνωσης για την προστασία του καταναλωτή της χώρας.\t Πηγή: (AP Photo/Nariman El-Mofty)\nΜια γυναίκα κάθεται με το μωρό της σε ένα από τα στρατόπεδα προσφύγων. Το μεγαλύτερο μέρος του πληθυσμού της χώρας πεινάει και υποσιτίζεται, αλλά ελάχιστη από την ανθωπιστική βοήθεια φτάνει σε αυτό.\t Πηγή: (AP Photo/Nariman El-Mofty)\nFOCUS\t· ΒΡΑΒΕΙΟ PULITZER\t· ΒΡΑΒΕΙΑ ΠΟΥΛΙΤΖΕΡ\t· ΒΡΑΒΕΙΟ ΠΟΥΛΙΤΖΕΡ\t· ASSOCIATED PRESS\t· ΦΩΤΟΓΡΑΦΟΣ ASSOCIATED PRESS\t· ΥΕΜΕΝΗ\t· ΔΗΜΟΣΙΟΓΡΑΦΟΙ


Επιστροφές - Είδη Μοντελισμού RCmaniacs\nΗ εταιρεία μας φροντίζει η ποιότητα των προϊόντων της να είναι εγγυημένη και αυτό ξεκινάει από τη συνεργασία μας με τους προμηθευτές μας και συνεχίζεται σε όλη τη λειτουργία της εταιρείας.\nΣτην περίπτωση που έχετε αμφιβολίες για την ποιότητα ή την εμφάνιση του προϊόντος θα πρέπει να ενημερωθείτε από το τμήμα πωλήσεων αν τα προϊόντα που θέλετε να παραγγείλετε μπορούν να επιστραφούν και μετά να προχωρήσετε σε παραγγελία.\nΣτις παραπάνω περιπτωσεις πρέπει να επικοινωνήσετε μαζί μας εντός 5 εργάσιμων ημερών από την ημερομηνία παραλαβής της παραγγελίας σας και να μας ενημερώσετε για το πρόβλημα. Ένας συνεργάτης μας θα σας ενημερώσει για τον τρόπο αντικατάστασης των προϊόντων και το κόστος των μεταφορικών επιβαρύνει εμάς. Μετά το πέρας των 5 εργάσιμων ημερών το κόστος επιβαρύνει τον πελάτη.\nΕπιστροφές χρημάτων γίνονται μόνο στην περίπτωση 2 και μόνο εάν πληρούνται όλοι οι όροι.\nΕίμαστε στην διάθεσή σας για απορίες και σχόλια


ΚΑΘΗΜΕΡΙΝΟ ΡΟΥΚΟΥΜΟΥΚΟΥ: O απόρρητος φάκελος του Άρη Βελουχιώτη στα Βρετανικά Αρχεία\nO απόρρητος φάκελος του Άρη Βελουχιώτη στα Βρετανικά Αρχεία\nΤο έστειλε ο Παρμενίων Παπαθανασίου\nΤον Μάιο του 2003 τα Βρετανικά Αρχεία (The National Archives-Public Record Office) έδωσαν στην δημοσιότητα μία νέα σειρά, 14.000, περίπου, ατομικών φακέλων που περιέχουν στοιχεία για το προσωπικό της Special Operations Executive (SOE) της βρετανικής μυστικής υπηρεσίας που έδρασε και στην Ελλάδα, στην διάρκεια της Κατοχής, με ολέθρια για τον τόπο αποτελέσματα. Στην χώρα μας ο όρος SOE είναι, σχεδόν, άγνωστος, ενώ περισσότερο γνωστοί είναι οι όροι ΜΟ4 και Force 133, διαδοχικές ονομασίες της SOE Καΐρου.\nΗ δημοσιοποίησις των παραπάνω φακέλων ισχύει μόνον κατ’όνομα: Οι περισσότεροι είναι κλειστοί για 85 χρόνια, ενώ για να ανοίξουν απαιτούνται αίτησις του συγκεκριμένου προσώπου, αν ακόμη ζει, ή αποδεικτικά στοιχεία για τον θάνατό του ή, τέλος, να έχουν συμπληρωθεί 100 χρόνια από το έτος της γέννησής του, αν αυτό είναι γνωστό. Εκτός τούτου, οι ατομικοί φάκελλοι ορισμένων προσώπων-»κλειδιών» της SOE δεν περιλαμβάνονται στους σχετικούς καταλόγους ή αφαιρέθηκαν από αυτούς μετά την έναρξη ισχύος στην Αγγλία, ενός νέου νόμου, του Freedom of Information Act, που θα καθιστούσε το άνοιγμά τους υποχρεωτικό, υπό τις παραπάνω προϋποθέσεις.\nΣτους ατομικούς φακέλους των στελεχών και πρακτόρων της SOE περιλαμβάνεται, παραδόξως, και εκείνος του Θανάση Κλάρα ή Άρη Βελουχιώτη ή «Μιζέρια», με στοιχεία HS 9/1524/3. Είχε χαρακτηρισθεί «κλειστός για 84 χρόνια» αλλά άνοιξε πριν από λίγες εβδομάδες, με πρωτοβουλία του γράφοντος. Αποτελείται από 9 εκθέσεις Ελλήνων και Βρετανών (Nat Barker, Θέμις Μαρίνος, λοχαγός Αγγελάτος, ταγματάρχης Wright, λοχαγός Gibson κ.α.) που υπήρξαν αυτόπτες μάρτυρες των θηριωδιών του ή θύματα βιαιοπραγίας εκ μέρους του. Οι εκθέσεις συνοδεύονται και από σχετική αλληλογραφία, ολόκληρος δε ο φάκελος είναι εξαιρετικού ενδιαφέροντος, όπως προκύπτει από τα ακόλουθα:\nΜετά την δημιουργία της Βρετανικής Στρατιωτικής Αποστολής (Ιανουάριος 1943) και ύστερα από σχετική συμφωνία της με το ΕAM, ο λοχαγός Nat Barker τοποθετήθηκε ως αξιωματικός-σύνδεσμός της (BLO) με τον Βελουχιώτη. Όπως αφηγείται ο ίδιος, ένας από τους όρους της συμφωνίας προέβλεπε ότι θα προσπαθούσε να σταματήσει τις κτηνωδίες του «Άρη», τον οποίο περιγράφει ως εξής: Είναι γενναίος και, σε ήρεμη συζήτηση, πολύ συμπαθής. Όμως, όπως παραδέχθηκε σ’εμένα, είναι ομοφυλόφιλος (έχει πάντοτε κοντά του ένα μικρό αγόρι που κρατάει τα χαρτιά του και είναι ο υπασπιστής του) και αναμφίβολα είναι σαδιστής. Του αρέσει να κομπάζει για τις κτηνωδίες του. Εύρισκε, παραδείγματος χάριν, ευχαρίστηση στο να εξιστορεί, πώς έβαλε να αποκεφαλίσουν έντεκα Ιταλούς.\nΟ Barker διευκρινίζει, ότι στην έκθεσή του παραθέτει μόνον εκείνες τις θηριωδίες του Βελουχιώτη, στις οποίες υπήρξε παρών. Πάρα πολλών άλλων, προσθέτει, έλαβε γνώση από αφηγήσεις, δεδομένου ότι, λόγω της συμφωνίας με το ΕΑΜ, έγιναν «πίσω από την πλάτη του». Οι περιγραφές του τοποθετούνται με χρονολογική ακρίβεια και συμπληρώνονται με αποσπάσματα από το προσωπικό του ημερολόγιο, που επισυνάπτονται. Εδώ, μία μόνον από τις εγγραφές του ημερολογίου, συνδυασμένη με την έκθεση:\nΣτις 26 Ιανουαρίου του 1943 ο Βελουχιώτης έφθασε στο Γαρδίκι. Έφερε μαζί του τον γνωστό Αθηναίο μουσικό Λεωνίδα Μακρίδη, την γυναίκα του, άλλους οκτώ άνδρες και άλλες τέσσερις γυναίκες. Το ίδιο πρωί κάλεσε τον Barker να επισκεφθεί το κτίριο του σχολείου, όπου τους κρατούσε, για να δει, πώς τιμωρεί τους προδότες. Ο Barker αντίκρυσε τους άντρες και τις γυναίκες ολόγυμνους και χτυπημένους σε όλο τους το σώμα, προκειμένου να ομολογήσουν, κάτι που όμως, δεν έπραξαν. Όταν έπεσαν αναίσθητοι, έρριξαν καυτό λάδι στις πληγές τους και τους άφησαν έτσι για 24 ώρες. Μόνον ένας άνδρας δεν υπέστη αυτό το μαρτύριο. Αυτόν τον μαχαίρωσε μέχρι θανάτου ο Θάνος, ο υπαρχηγός του Άρη. Την επομένη, ζούσαν μόνον δύο άνδρες που πυροβολήθηκαν χωρίς άλλη σκέψη. Τότε ο Βελουχιώτης διέταξε να πεταχθούν τα πτώματα έξω από το νεκροταφείο και απαγόρευσε στους χωρικούς να τα θάψουν…\nΟ λοχαγός W. J. Martin υπηρέτησε ως αξιωματικός-σύνδεσμος στο Στρατηγείο του ΕΛΑΣ Πελοποννήσου, στο διάστημα που ο Βελουχιώτης βρισκόταν εκεί. Έχοντας πληροφορηθεί διάφορες θηριωδίες του, με θύματα, ιδίως, τις οικογένειες ανδρών των Ταγμάτων Ασφαλείας, τον προειδοποίησε, ότι οι Σύμμαχοι καταρτίζουν μητρώο «εγκληματιών πολέμου». Η απάντηση που πήρε ήταν: Στα αγγλικά λέτε οφθαλμόν αντί οφθαλμού και οδόντα αντί οδόντος. Εγώ, όμως, θέλω κεφαλήν αντί οδόντος. Και ο Martin καταλήγει λέγοντας πως, «αν αφοπλισθούν ο Άρης και οι μαχαιροβγάλτες του, να είστε βέβαιοι πως δεν θα υπάρξει έλλειψη Ελλήνων που θα βγουν από την σκιά και θα καταθέσουν αποδεικτικά στοιχεία εις βάρος αυτού του ανθρώπου».\nΑπό την αλληλογραφία που περιλαμβάνεται στον φάκελο, προκύπτει ο προβληματισμός των Βρετανών σχετικά με την δυνατότητα δολοφονίας ή απαγωγής του Βελουχιώτη, της δεύτερης, μάλιστα, «κατά το πρότυπο της απαγωγής του Στρατηγού Kreipe». Ο προβληματισμός αυτός γίνεται πιο έντονος το καλοκαίρι του 1944, την εποχή που ο Βελουχιώτης βρίσκεται στην Πελοπόννησο. Όμως, τόσον η απαγωγή όσον και η δολοφονία του προσκρούουν σε ποικίλα εμπόδια. Όπως αναφέρει σε ιδιόγραφο σημείωμά του ο Chris (Woodhouse) …με οποιαδήποτε μέθοδο και αν ξεφορτωθούμε τον Άρη θα τον μετατρέψουμε σε μάρτυρα. Θα μπορούσε να υποστηριχθεί, ότι η παρουσία του μας κάνει καλό, διότι δυσφημεί τον ΕΛΑΣ ολοένα και περισσότερο, αν και παραδέχομαι ότι η ύπαρξίς του, μόνον για τον σκοπό αυτό, αποτελεί δαπανηρή πολυτέλεια.\nΌσον αφορά την απαγωγή του Βελουχιώτη τα εμπόδια είναι μεγαλύτερα: Μόνον αν επιστρέψει στην κεντρική Ελλάδα θα είναι πραγματοποιήσιμη. Αλλά και τότε ακόμα, η εκτός Ελλάδος μεταφορά του προϋποθέτει ότι θα περάσει δέσμιος μέσα από ελασοκρατούμενες περιοχές. Οι σκέψεις αυτές, μαζί με άλλες, οδηγούν σε προσωρινή διακοπή της σχετικής συζήτησης. Και ο φάκελος συμπληρώνεται με μία φαιδρή επιστολή του συνταγματάρχη της SOE Καΐρου, Guy Tamplin, του «κακού δαίμονα της Ελλάδος», όπως τον χαρακτήριζαν στο Κάιρο. Απαντώντας σε ερώτημα αναφορικά με τον Βελουχιώτη, στις 4.5.1943 γράφει, μεταξύ άλλων: Έχουμε, εντούτοις, την εντύπωση, ότι ο κ. Τσουδερός συγχέει τον Άρη με κάποιον άλλο. Από ό,τι γνωρίζουμε σχετικά με την συμπεριφορά του απέναντί μας, δεν δίνει δείγματα ότι είναι αμετανόητος κομμουνιστής…Δυστυχώς, για τα «κατορθώματα» του Tamplin αλλά και για τα μυστηριώδη αίτια του θανάτου του, τον Νοέμβριο του 1943, δεν μπορεί να γίνει λόγος στο παρόν κείμενο.\nΟ φάκελος του Άρη Βελουχιώτη ολοκληρώθηκε το 1945, προκειμένου να στηρίξει αξιόπιστη καταγγελία εις βάρος του, ότι υπήρξε «εγκληματίας πολέμου». Τα γεγονότα όμως, πρόλαβαν του Βρετανούς: Η εκ μέρους του μη αναγνώρισις της συμφωνίας της Βάρκιζας, η αποκήρυξή του από το ΚΚΕ, η καταδίωξή του από τις κρατικές δυνάμεις Ασφαλείας και η φερόμενη ως αυτοκτονία του, σε ηλικία 40 ετών, έφεραν την «κάθαρση». Μέσα στην αγριότητα των καιρών, το κεφάλι του κόσμησε για αρκετές ημέρες στον κεντρικό φανοστάτη της πλατείας Ρήγα Φεραίου, στα Τρίκαλα…\n* Δημοσιεύθηκε στην Εφημερίδα ΕΣΤΙΑ, τον Δεκέμβριο του 2009.\nAndreas Syrogiannis 13 Αυγούστου 2017 - 8:36 π.μ.\nAndreas Syrogiannis 13 Αυγούστου 2017 - 8:39 π.μ.\nΠαρόλα αυτά, υπάρχει το άγαλμά του στην πλατεία Λαού στη Λαμία.


Redmi Note 3 - Kate - Wifi ? - Σελίδα 2 - RedMi Note 3 SE (Kate) - Xiaomi-Miui.gr\nRedmi Note 3 - Kate - Wifi ?\nΣεπ 27th 2018, 8:31pm\nΑν κ τα 2 είναι νεκρά έχεις ελπίδες ίσως..\nΝαι,και τα 2 είναι ,δοκίμασα σε test mode και τα 2 νεκρά είναι τα συγκεκριμένα όλα τα άλλα δουλεύουν.\nΟπότε,πως έχω όμως ελπίδες;\nΣεπ 27th 2018, 8:36pm\nΚάπου έχει οδηγό για mac.. δεν είμαι από pc να τον βρω κάνε μια αναζήτηση\nΣεπ 27th 2018, 8:49pm\nΟ/H PetranEVO έγραψε:\nΑν έχεις ξεκλείδωτο bootloader, όχι απλά έχεις ελπίδες, αλλά αν δεν έχει hardware πρόβλημα θα φτιαχτεί 100%\nΣεπ 27th 2018, 11:17pm\nΔεν βρήκα κάτι για ΚΑΤΕ με κλειδωμένο bootloader.\nΤο γράφω και στο πρώτο μήνυμα, ότι έχω κλειδωμένο και δεν μπορώ να το κάνω και Unlock πετάει error 20091 κάτι τέτοιο. Εννοώ όταν πατάω δηλαδή για να το κάνω "bind" το λογαριασμό με το κινητό.\nΣεπ 27th 2018, 11:29pm\nΔοκίμασε να το ξεκλειδώσεις ούτως ή άλλως. Ισως το είχες κάνει bind πιο παλιά και δεν το θυμάσαι.\nΣεπ 30th 2018, 2:42am\nΤο κινητό δεν έχει bind ,κτλ . με το account μου που είχα μπεί πόσες φορές κτλ. αλλά παρόλα αυτά όταν πατάς το OEM Unlock και μετά επιλέγεις και την επιλογή περί "bind this phone to the account" etc. εκεί μου πετάει το error 20091 ,και δεν μπορώ να το κάνω,με αποτέλεσμα να μη μπορώ να μπω στην φόρμα για να ξεκλειδώσω ή να κάνω αίτηση ξεκλειδώματος bootloader.\nΣεπ 30th 2018, 3:05am\nΛοιπόν, πρόσεξα ότι όλες οι προσπάθειες που γράφεις έγιναν με καθαρή εγκατάσταση fastboot ROM. Τα αρχεία μιας fastboot ROM, είναι sparse image δηλαδή γράφει μεν το partition, αλλά όπως και στα άλλα partition, στο /data δεν γράφει (overwrite) ντε και καλά όλο partition γιατί αυτό είναι αδύνατο λόγο της μορφής του. Σε διαφορετική περίπτωση το αρχείο data.img θα έπρεπε να ήταν πολύ τεράστιο. Κάνει μεν erase πριν, αλλά όταν μιλάμε για Xiaomi, δεν ξέρουμε τι ακριβώς εκτελεί ο bootloader με το erase userdata. Που θέλω να καταλήξω; Κάνε λοιπόν τώρα μια επαναφορά εργοστασιακών ρυθμίσεων μέσα από το ίδιο το κινητό για να διαγράψει όλα τα τρέχοντα αρχεία hardware ρυθμίσεων (αντίγραφα από άλλα partition) που βρίσκονται στο /data και αν είναι αυτό που υποψιάζομαι σωστό, θα πρέπει να λειτουργήσει κανονικά.\nΣεπ 30th 2018, 3:09am\nΣ'ευχαριστώ καταρχίν για την απάντηση τέτοια ώρα,αλλά και για την εξήγηση.\nΤο κάνω αμέσως,αν και οι ελπίδες μου ακόμα και στο bind δεν τις έχω ψιλά.\nΠαλαιότερα δεν χρειαζόταν να δώσεις 2πλό verification στα MIUI8 κτλ. πατούσες το ΟΕΜ Unlock ,και μετά έκανες την διαδικασία,τι χαζό είναι αυτό πλέον με το "bind" το εξτρά μέσω του developer options?\nΣεπ 30th 2018, 4:42am\nΤώρα φτάσαμε στο "couldn't verify the device,try 1-2 minutes".Στο MIUI που κάνεις bind το device .\nΝαι,δοκίμασα άλλη ρομ ξανά.\nΝαι, δοκίμασα το κόλπο με το i.mi.com για να το βρεί και καλά σαν find device.\nΈχω βαρεθεί , πραγματικά για να βγάλω ένα bind / bootloader μπας και μπορέσουμε να κάνουμε τίποτα στο κινητό....\nΥπάρχει κάποιος άλλος τρόπος να το κάνω unlock το bootloader ?\nΣεπ 30th 2018, 4:56am\nΔοκίμασε αργότερα που θα είναι πιο χαλαροί οι server τους. Τώρα είναι πρωί εκεί... Τουλάχιστον το θέμα του WI-FI λύθηκε τώρα;\nΣεπ 30th 2018, 5:06am\nΌλο αυτό το θέμα τόσες μέρες , το παλεύω μόνος η μόνη λύση που βρήκα είναι να ξεκλειδώσω το κινητό να πάω σε root και να κάνω manual overwrite μέσω hex editor την mac address ΑΛΛΑ ΌΤΑΝ έχεις ένα κλειδωμένο κινητό λογικό είναι να σε πιάσουν τα νεύρα σου και να μη μπορείς να το κάνεις ούτε αυτό,λες και έχουμε λεφτά για πέταμα για να αλλάζω κινητά.\nΓιατί όπως και να το κάνουμε χωρίς wifi στο κινητό δεν πας πουθενά!\nΣεπ 30th 2018, 7:56am\nΔοκίμασες με χρήση δεδομένων από την κάρτα sim ?\nΕΠίσης το Kate ε΄σαν παλιά συσκευή ίσως να δουλέψει με παλαιότερες εκδόσεις του unlock tool, v1 ή v2\nRedmi Note 3 SE Kate - Έβαλαν ρομ από kenzo\nNasDriver - Ιουν 29th 2018, 9:42pm


19/10/2020 - 19:20μμ\nΗ αποκάλυψη του EUobserver ξετινάζει τη στάση της Ε.Ε. έναντι της Τουρκίας στην τελευταία σύνοδο κορυφής: «Οι 27 είχαν αρχικά προγραμματίσει να προειδοποιήσουν την Τουρκία με εμπάργκο όπλων» γράφει η εδρεύουσα στις Βρυξέλλες ευρωπαϊκή ιστοσελίδα, που γνωρίζει πολύ καλά τα τεκταινόμενα και κυρίως τα παρασκήνια στην Ε.Ε.\n«Στο σχέδιο συμπερασμάτων της συνόδου κορυφής υπήρχε διατύπωση ότι το Συμβούλιο της Ε.Ε. επαναλαμβάνει τη δέσμευση όλων των κρατών-μελών της Ευρωπαϊκής Ενωσης για ισχυρές εθνικές θέσεις σχετικά με την πολιτική τους για την εξαγωγή όπλων στην Τουρκία» γράφει ο EUobserver.\nΤο ίδιο αναφέρει μάλιστα και η ιστοσελίδα Politico, που επίσης είναι πολύ καλά ενημερωμένη για το παρασκήνιο στις Βρυξέλλες.\nΤελικά όμως κάποιο «μαγικό χέρι» επενέβη και η προειδοποίηση για εμπάργκο όπλων στην Τουρκία λόγω της προκλητικής στάσης στην ανατολική Μεσόγειο… εξαφανίστηκε από το τελικό σχέδιο συμπερασμάτων! Στο οποίο απλώς οι 27 ηγέτες «αποδοκιμάζουν» τις πρόσφατες ενέργειες της Τουρκίας και «προτρέπουν» τον Τούρκο πρόεδρο Ρετζέπ Ταγίπ Ερντογάν να «αντιστρέψει» την πορεία σύγκρουσης με την Ελλάδα και την Κύπρο, με τον πρόεδρο του Ευρωπαϊκού Συμβουλίου Σαρλ Μισέλ να λέει ότι δεν θα υπάρξει απόφαση προτού συναντηθούν ξανά οι 27 ηγέτες στις 10-11 Δεκεμβρίου. Αλλωστε η Γερμανίδα καγκελάριος Ανγκελα Μέρκελ έσπευσε να δηλώσει μετά τη σύνοδο -αφού φυσικά χαρακτήρισε «προκλητικά τα μονομερή μέτρα που έλαβε η Τουρκία» – ότι «είμαστε πρόθυμοι να συνεχίσουμε την πορεία που έχουμε ακολουθήσει με την Τουρκία», αναφερόμενη στον ελληνοτουρκικό διάλογο υπό την αιγίδα του Βερολίνου.\nΠοιο ήταν το «μαγικό χέρι» που επενέβη την τελευταία στιγμή για να προστατεύσει την Τουρκία έστω και από την προειδοποίηση για εμπάργκο όπλων; Μπορούμε εύκολα να το αναγνωρίσουμε αν δούμε ποια ευρωπαϊκή χώρα θα είχε μεγάλες απώλειες από ενδεχόμενο εμπάργκο στις εξαγωγές όπλων στην Αγκυρα, παραβιάζοντας μάλιστα το άτυπο εμπάργκο που είχε ανακοινώσει το 2019 η Ε.Ε. στις πωλήσεις όπλων στην Τουρκία μετά τη στρατιωτική επέμβαση στη βόρεια Συρία: δεν είναι άλλη από τη Γερμανία.\nΗ Άγκυρα μπορεί να μην παίρνει πλέον όπλα από τη Γερμανία που θα μπορούσαν να χρησιμοποιηθούν στον πόλεμο στη Συρία, αλλά συνεχίζει απρόσκοπτα τις εξαγωγές σε «ναυτιλιακά είδη». Έξι υποβρύχια της σειράς 214 της εταιρίας ThyssenKrupp Maritime Systems που παρήγγειλε η Αγκυρα το 2009 συναρμολογούνται στην Τουρκία. Το πρώτο αναμένεται να καθελκυστεί μάλιστα φέτος. Είναι παρόμοια με τα τέσσερα υποβρύχια που είναι γνωστά και ως της «κλάσης Παπανικολής», τα οποία διαθέτει ήδη η Ελλάδα. Σύμφωνα με στρατιωτικούς αναλυτές, τα υποβρύχια αυτά επιτρέπουν προς το παρόν στην Ελλάδα να διατηρεί μια υπεροχή στο Αιγαίο, που βέβαια θα πάψει να υπάρχει από τη στιγμή που και η Τουρκία θα διαθέτει έξι από αυτά!\nΕίναι σαφές λοιπόν ότι ενδεχόμενο ευρωπαϊκό εμπάργκο όπλων στην Τουρκία θα αφορούσε και τη συνέχιση της κατασκευής των γερμανικών υποβρυχίων στην Τουρκία και προφανώς θα ενίσχυε τη θέση της Ελλάδας στο Αιγαίο. Και το «μαγικό χέρι» επενέβη για να αποτρέψει την ενίσχυση της συμμάχου και εταίρου Ελλάδος, γιατί απλά πρέπει να… ζήσει και η γερμανική εταιρία ThyssenKrupp! Αιτιολογώντας, φυσικά, την εξαγωγή των έξι υποβρυχίων στην Τουρκία ο Γερμανός υπουργός Εξωτερικών Χάικο Μάας επισήμανε ότι η Αγκυρα είναι νατοϊκός εταίρος και ότι έχει αναλάβει καθήκοντα που προστατεύουν τη Συμμαχία στο σύνολό της. Προφανώς από την… Ελλάδα! Η οποία δυστυχώς, όταν έκανε την παραγγελία για τα τέσσερα γερμανικά υποβρύχια 214, δεν σκέφτηκε καν να βάλει ρήτρα για μη πώληση παρόμοιων υποβρυχίων στην Τουρκία…\nΚατά την περίοδο 1991-2017 η Τουρκία ήταν ο πέμπτος μεγαλύτερος εισαγωγέας όπλων στον κόσμο.\nΗ Άγκυρα είναι βέβαια ο καλύτερος πελάτης γερμανικών οπλικών συστημάτων και δύσκολα το Βερολίνο θα δεχόταν κάτι τέτοιο. Σύμφωνα με διαβαθμισμένο έγγραφο που αποκάλυψε πέρυσι το Γερμανικό Πρακτορείο Ειδήσεων (DPA), η Τουρκία ήταν ο Νο 1 παραλήπτης των γερμανικών εξαγωγών όπλων το 2018 και 2019 – για δύο συνεχόμενες χρονιές. Σύμφωνα με το έγγραφο, η Τουρκία έλαβε το 2018 από τη Γερμανία όπλα αξίας 344.600.000 ευρώ (σε σύνολο γερμανικών εξαγωγών 771.000.000 ευρώ) και τους πρώτους οκτώ μήνες του 2019 οπλικά συστήματα ύψους 242.800.000 (σε σύνολο 832.000.000 ευρώ). Τα ποσά αυτά αντιστοιχούν σε περισσότερο από το ένα τρίτο των συνολικών εξαγωγών όπλων της Γερμανίας. Κατά την περίοδο 1991-2017 η Τουρκία ήταν ο πέμπτος μεγαλύτερος εισαγωγέας όπλων στον κόσμο. Οι Ηνωμένες Πολιτείες ήταν ο μεγαλύτερος εξαγωγέας όπλων στην Τουρκία, παρέχοντας το 60% των συνολικών εισαγωγών μεταξύ 2014 και 2018.\nΟ Τούρκος πρόεδρος Ερντογάν στράφηκε πρόσφατα πάντως και στη Ρωσία, αγοράζοντας τους πυραύλους S-400 αντί 2,5 δισεκατομμυρίων δολαρίων, αγνοώντας τις αντιδράσεις του ΝΑΤΟ και των Ηνωμένων Πολιτειών.\nΤο ίδιο έχει ζητήσει επανειλημμένα και ο Γερμανός αριστερός βουλευτής Ντίτμαρ Μπαρτς, συμπρόεδρος της Κοινοβουλευτικής ομάδας του Die Linke στην Bundestag. «Από το 2000 έως το 2019 η γερμανική βιομηχανία όπλων είχε αναβαθμίσει την Τουρκία με οπλικά συστήματα αξίας άνω των 1,8 δισεκατομμυρίων ευρώ» λέει ο Γερμανός βουλευτής. «Το 2019 η Τουρκία πήρε από τη Γερμανία όπλα αξίας περίπου 250.000.000 ευρώ. Αυτό είναι το υψηλότερο ποσό από το 2005» προσθέτει. «Μετά την τουρκική εισβολή στη βόρεια Συρία η ομοσπονδιακή κυβέρνηση επέβαλε μια απαγόρευση εξαγωγών όπλων στην Τουρκία.\nΑκούγεται καλό. Αλλά οι συμφωνίες για εξαγωγή όπλων που έχουν ήδη εγκριθεί συνεχίζουν να εκτελούνται. Σε ευρωπαϊκό επίπεδο, η ομοσπονδιακή κυβέρνηση παρενέβη ακόμη και για να αποτρέψει ένα ευρωπαϊκό εμπάργκο όπλων στην Τουρκία» σημειώνει ο Ντίτμαρ Μπαρτς.\nΕίναι αλήθεια ότι μετά την εισβολή των τουρκικών στρατευμάτων στη Συρία τον Οκτώβριο του 2019 η ομοσπονδιακή κυβέρνηση της Γερμανίας επέβαλε μερική απαγόρευση εξαγωγής όπλων στην Τουρκία. Ωστόσο, αυτό ισχύει μόνο για όπλα που θα μπορούσαν να χρησιμοποιηθούν στον πόλεμο της Συρίας και όχι για τα υποβρύχια που θα στρέφονται κατά της Ελλάδας και των υπόλοιπων χωρών της νοτιοανατολικής Μεσογείου που αντιστρατεύονται την τουρκική επιθετική πολιτική…\nΜε πρωτοβουλία Σοσιαλιστών και Αριστερών ευρωβουλευτών το Ευρωκοινοβούλιο ψήφισε τον περασμένο μήνα την επιβολή εμπάργκο όπλων, μαζί με κυρώσεις, στην Άγκυρα, καθώς η Ε.Ε. προετοιμαζόταν για τη σύνοδο κορυφής της 1ης και της 2ας Οκτωβρίου. «Οταν πραγματοποιήθηκαν συζητήσεις για την τουρκική εισβολή στη βόρεια Συρία, το Ευρωπαϊκό Συμβούλιο ενέκρινε εμπάργκο όπλων, γιατί δεν μπορούμε να κάνουμε το ίδιο τώρα που η Τουρκία παραβιάζει τα χωρικά ύδατα της Ελλάδας, μιας χώρας της Ε.Ε.;» αναρωτήθηκε ο Νίκος Ανδρουλάκης, ευρωβουλευτής του ΚΙΝ.ΑΛ., μιλώντας στην επιτροπή Εξωτερικών Υποθέσεων του Ευρωπαϊκού Κοινοβουλίου στις Βρυξέλλες στις 10 Σεπτεμβρίου.\nΤο Ευρωκοινοβούλιο ενέκρινε την επιβολή εμπάργκο όπλων στην Τουρκία με συντριπτική πλειοψηφία 524 ψήφων υπέρ, έναντι 79 κατά και 94 αποχών. Οι ευρωβουλευτές τονίζουν στο ψήφισμά τους ότι πρέπει «όλα τα κράτη-μέλη της Ε.Ε. να αναστείλουν τις άδειες εξαγωγών όπλων στην Τουρκία για όσο διάστημα η Αγκυρα συνεχίζει τις τρέχουσες παράνομες, μονομερείς ενέργειές της στην ανατολική Μεσόγειο, που αντιβαίνουν στην κυριαρχία οποιουδήποτε κράτους-μέλους της Ε.Ε. (ειδικότερα της Ελλάδας και της Κύπρου) και στο Διεθνές Δίκαιο, και δεν συμμετέχει σε διάλογο βάσει του Διεθνούς Δικαίου». Για την ιστορία, το ψήφισμα αυτό καταψήφισε ο Μάνφρεντ Βέμπερ, επικεφαλής της Κοινοβουλευτικής ομάδας του Ευρωπαϊκού Λαϊκού Κόμματος, αν και γενικότερα καταδικάζει την πολιτική Ερντογάν. Όταν όμως πρόκειται για τη γερμανική πολεμική βιομηχανία, τα πράγματα αλλάζουν…


FOOTBALL LEAGUE:Η 7η ΑΓΩΝΙΣΤΙΚΉ ΤΩΝ ΠΛΕΪ ΟΦ - Ποδόσφαιρο - ΜΑΤΙΕΣ ΠΕΛΛΑΣ - Ηλεκτρονική εφημερίδα για την καθημερινή σας αξιόπιστη ενημέρωση. Ειδήσεις από τα Γιαννιτσά, την Έδεσσα, την Σκύδρα και τον υπόλοιπο νομό Πέλλας.\nFOOTBALL LEAGUE:Η 7η ΑΓΩΝΙΣΤΙΚΉ ΤΩΝ ΠΛΕΪ ΟΦ\n«Ροπαλιά» ελπίδας ο Ηρακλής, μόνη πρώτη η Κέρκυρα\nΟ Ηρακλής ουσιαστικά έπαιζε το τελευταίο του χαρτί απέναντι στη Νίκη Βόλου, με τον «γηραιό» να πετυχαίνει το στόχο του σε ένα επεισοδιακό παιχνίδι στο «Καυτανζόγλειο» 1-0 και να «γκρεμίζει» την ομάδα από της Μαγνησίας από την κορυφή της πρώτης θέσης, μετά την ολοκλήρωση του πρώτου γύρου των πλέι οφ.\nΚερδισμένη της αγωνιστικής η Κέρκυρα, που νωρίτερα νίκησε εντός έδρας τον Αιγινιακό 2-0, ενώ δύο πολύτιμους βαθμούς άφησε στα Ψαχνά ο Ηρακλής, με τον Φωστήρα να ισοφαρίζει σε 1-1 στο 90´.\nΤέλος, ο Ολυμπιακός Βόλου ευελπιστούσε να αρχίσει την αντεπίθεσή του από το εντός έδρας παιχνίδι με τα Χανιά, αλλά στο τέλος, μάλλον ευχαριστημένος θα πρέπει να έμεινε από τον βαθμό της ισοπαλίας, 0-0.\nΣτο «Καυταζόγλειο» ο Ηρακλής είδε δοκάρι στο 5ο λεπτό με τον Ζαχόρα, οι παίκτες της Νίκης απάντησαν με τον Ανιέτε στο 59´ και στην αντεπίθεση οι γηπεδούχοι σκόραραν το νικητήριο γκολ με τον Σιατραβάνη.\nΣτο 81´, μετά από ένταση εντός αγωνιστικού χώρου, ο Ματσούκας είδε την κόκκινη κάρτα αφήνοντας τον «γηραιό» με 10 παίκτες για τα τελευταία δέκα λεπτά. Σε αυτά ωστόσο, τα νεύρα ήταν έντονα, ειδικά για τους φιλοξενούμενους που έψαχναν το γκολ της ισοφάρισης, με αποτέλεσμα ο Ηρακλής να πάρει το σπουδαίο αυτό τρίποντο και να μένει ζωντανός στην διεκδίκηση της ανόδου.\nΟ Φωστήρας «χτύπησε» στο 90´\nΣτα Ψαχνά ο γηπεδούχος Ηρακλής, έπειτα από ένα κακό και χωρίς σημαντικές στιγμές πρώτο ημίχρονο, κατάφερε να προηγηθεί με τον Μπουμάλ στο 49´ και κρατούσε το τρίποντο, που τον έστελνε στην κορυφή, μέχρι το 90´.\nΣε εκείνο το σημείο και μετά από εκτέλεση κόρνερ ο Γιώργος Λύρας με προβολή από πολύ κοντά έστειλε την μπάλα στα δίχτυα με δυνατό σουτ διαμορφώνοντας το τελικό 1-1 Να σημειωθεί πως ο προπονητής του Φωστήρα, Τζάκι Ματάισεν, λόγω προβλήματος υγείας παρακολούθησε την προσπάθεια των παικτών. του από την κερκίδα.\nΟ Μπαλντοβαλίεφ καθάρισε για την Κέρκυρα\nΔύο γκολ από τον Ζόραν Μπαλντοβαλίεφ σε διάστημα τριών λεπτών στο πρώτο ημίχρονο (28´, 30´) ήταν αρκετά για την Κέρκυρα προκειμένου να ξεπεράσει εντός έδρας το εμπόδιο του Αιγινιακού και να επικρατήσει με 2-0.\nΑυτή ήταν μόλις η δεύτερη νίκη για την ομάδα του Ιονίου στα πλέι οφ, αλλά ήταν αρκετή για να φέρει την Κέρκυρα μόνη πρώτη στη βαθμολογία, έχοντας έναν αγώνα περισσότερο από τη Νίκη Βόλου. Αντίθετα ο Αιγινιακός ήταν και πάλι απογοητευτικός, έμεινε χωρίς νίκη για πέμπτο παιχνίδι, χάνοντας κι άλλο έδαφος στη διεκδίκηση της ανόδου.\nΓκέλα για Ολυμπιακό στον Βόλο\nΑρκετά κακό θέαμα είχε το πρώτο ημίχρονο, στον αγώνα του Βόλου ανάμεσα στον Ολυμπιακό και τα Χανιά. Στην επανάληψη, αν και κανείς θα περίμενε τον Ολυμπιακό Βόλου να πιέσει και να βγει πιο σωστά μπροστά ώστε να πάρει την νίκη, τα Χανιά ήταν αυτά που έχασαν κάποιες καλές ευκαιρίες, ειδικά με τον Μαραγκουδάκη για να φύγουν με το διπλό από τον Βόλο.\nΟι γηπεδούχοι μάλιστα, θα μπορούν να αισθάνονται και τυχεροί, καθώς στο 90+4´, τα Χανιά έχασαν δύο μεγάλες ευκαιρίες με τους Μανωλά και Μαραγκουδάκη να μην μπορούν να σκοράρουν.\nTα στοιχεία των αγώνων\nΣΚΟΡΕΡ: 28´, 30´ Μπαλντοβαλίεφ\nΚΕΡΚΥΡΑ (Μ. Γρηγορίου): Βρονταράς, Βλάχος, Βενέτης, Κουτσόπουλος (3´ Γκόμεζ), Ραπτάκης, Καραδέμητρος, Μαραγκός, Ζορμπάς (46´ Κρητικός), Μπεριάν, Μπαλντοβαλίεφ, Σουάνης (77´ Κόντος).\nΑΙΓΙΝΙΑΚΟΣ (Κ. Νικολαϊδης): Τόλιος, Κωνσταντινίδης, Γιαζιτζόγλου (46´ Ζούρκος), Δήμου, Σαμαράς, Δερμιτζόγλου (35´ Μανζάνο), Φαμπίνιο (74´ Χατζής), Πέντα, Γεωργίου, Κουτσοσπύρος, Μπελόν.\nΗΡΑΚΛΗΣ ΨΑΧΝΩΝ-ΦΩΣΤΗΡΑΣ 1-1\nΣΚΟΡΕΡ: 49´ Μπουμάλ / 90´ Λύρας\nΔΙΑΙΤΗΤΗΣ: Παναγιωτόπουλος (Αιτωλοακαρνανίας)\nΗΡΑΚΛΗΣ ΨΑΧΝΩΝ (Θ. Γράφας): Αθανασόπουλος, Παλαιολόγος, Παληγεώργος, Τζανής, Μπακομήτρος, Β. Πατσατζόγλου, Τσιμότζι (46´ Γκεμίσης), Τσούτσης (62´ Σταματής), Μπουμάλ (83´ Ντελέκος), Κρητικός, Γκμπαγκουίντι.\nΦΩΣΤΗΡΑΣ (Τ. Ματάϊσεν): Μοσχονάς, Αχείμαστος, Γαρουφαλιάς, Ρουγκάλας, Ζιαμπάρης, Μουστόγιαννης, Τεγούσης (62´ Σμυρλής, 74´ Λεοντίου), Γκίνο, Κακαράς, Γ. Μπαστάνης (71´ Λύρας), Σεχολάρι.\nΗΡΑΚΛΗΣ-ΝΙΚΗ ΒΟΛΟΥ 1-0\nΣΚΟΡΕΡ: 60´ Σιατραβάνης\nΚΟΚΚΙΝΕΣ: 81´ Ματσούκας\nΔΟΚΑΡΙΑ: 5´ Ζαχόρα / 59´ Ανιέτε\nΗΡΑΚΛΗΣ (Παπαδόπουλος): Χουάντερσον, Μπουκουβάλας, Παπαστεριανός, Τσιλιανίδης (90+1´ Κουρούπης), Λίμα, Σιατραβάνης (74´ Παληγεώργος), Κοντοδήμος, Ιντζόγλου, Ζάχορα (90+5´ Κουρδάκης), Ματσούκας, Σαββίδης/\nΝΙΚΗ ΒΟΛΟΥ (Βοσνιάδης): Αποστολίδης, Ακασού (66´ Ζουλιώτης), Σοϊλέδης, Γιώτας, Ρεπετσάς, Πινέϊρο, Σουλίδης, Ρονκάτο (86´ Γκότοβος), Ισάακ (61´ Μανουσάκης), Ανιέτε, Τζιώρας.\nΟΛΥΜΠΙΑΚΟΣ ΒΟΛΟΥ-ΧΑΝΙΑ 0-0\nΟΛΥΜΠΙΑΚΟΣ ΒΟΛΟΥ (Παντέλης): Γκίτκος, Γιαλούσης, Καρράς, Κωστούλας (67´ Ζέρης), Αρβανίτης, Ρόκας, Κριστόμπαλ, Κατσίκης (46´ Δεινόπαπας), Μπρέσκα, Μόνχε (70´ Ιωάννου), Γκούρμα\nΧΑΝΙΑ (Σεροπιάν): Θεοδωρόπουλος, Παπατζίκος, Μανωλάς, Παγώνης, Πιθαρούλης, Πότσι, Πάγκαλος, Τσατσαρής (85´ Χατζησαϊας), Βαλλιανός (76´ Τσάτσος), Κοσταντίνοφ (58´ Καμπλιώνης), Μαραγκουδάκης\nΗρακλής Ψαχνών-Φωστήρας 1-1\nΗρακλής-Νίκη Βόλου 1-0


Άφαντος ο γιος του Μπαλτάκου - Pathfinder.gr\nMailExpertsMeBlogsClubsForumHoroscopesΛεξικό Άφαντος ο γιος του ΜπαλτάκουANT103 Απρ. 2014πολιτικηΕλλαδα Share it Tweet it Τρεις βουλευτές της Χρυσής Αυγής κατέθεσαν μήνυση σε βάρος του Δημήτρη Μπαλτάκου μετά τα επεισόδια που προκάλεσε στη Βουλή.\nΑναζητείται από την αστυνομία ο γιός του Παναγιώτη Μπαλτάκου, Δημήτρης, μετά τα επεισόδια που προκάλεσε στους διαδρόμους της Βουλής σε βάρος βουλευτών της Χρυσής Αυγής, ύστερα από τη δημοσιοποίηση της συνομιλίας του πατέρα του με τον Ηλία Κασιδιάρη. Ο Δημήτρης Μπαλτάκος, αναζητείται από την αστυνομία, προκειμένου να συλληφθεί εντός του αυτοφώρου και όπως έγινε γνωστό από την αστυνομία, δεν συνελήφθη την ώρα εκείνη επειδή το αδίκημα διώκεται κατ΄έγκληση.\nΩστόσο, λίγη ώρα μετά τα επεισόδια στη Βουλή χθες υπέβαλαν μήνυση στο Αστυνομικό Τμήμα Συντάγματος, σε βάρος του νεαρού βατραχανθρώπου του Λιμενικού, τρεις βουλευτές της Χρυσής Αυγής οπότε από τη στιγμή εκείνη αναζητείται. Το αυτόφωρο λήγει απόψε τα μεσάνυχτα.\nΙστορική απόφαση: Δωρεάν τα Windows Phone για smartphones και tablets έως 9"Ελπίδες για τον Σουμάχερ PhaistosNetworks


Θετικός στην εκποίηση δημόσιας περιουσίας ο Φώτης Κουβέλης - Ειδήσεις - νέα - Το Βήμα Online\nΔεν είναι ταμπού για τη Δημοκρατική Αριστερά του κ. Φ. Κουβέλη όχι μόνο το ζήτημα της αξιοποίησης της δημόσιας περιουσίας αλλά ακόμα και η εκποίηση της, αρκεί να μην αφορά διαχείριση δημοσίου αγαθού! Αυτό το μήνυμα έστειλε ο κ. Κουβέλης ο οποίος θεωρεί ότι υπάρχουν περιουσιακά στοιχεία του ελληνικού δημοσίου τα οποία δεν έχουν λόγο να διατηρούνται στο ιδιοκτησιακό καθεστώς του κράτους και πρέπει να εκποιηθούν .\n16 Μαρτίου 2011, 23:18 Ενημερώθηκε: 16 Μαρτίου 2011, 23:18\nΌπως επεσήμανε μιλώντας στο ραδιόφωνο του 9,84 «υπάρχουν και περιουσιακά στοιχεία τα οποία δεν πρέπει να εκχωρηθούν και πρέπει να αποτελέσουν μια δυνατότητα ουσιαστικής εκμετάλλευσης για την εξυπηρέτηση του δημόσιου αγαθού και του συμφέροντος».\n«Υπάρχουν τομείς όπου η παρουσία του δημοσίου είναι αναγκαία. Εκεί δηλαδή που υπάρχει διαχείριση δημόσιου αγαθού. Όχι συλλήβδην. Όχι η παρουσία του κράτους σε όλες τις ΔΕΚΟ, αλλά σε εκείνες που διαχειρίζονται δημόσια αγαθά. Η ενέργεια είναι δημόσιο αγαθό», σημείωσε. Κατά την εκτίμησή του πάντως , μέσα στο χρονικό διάστημα που έχει ταχθεί δεν είναι δυνατό να εξασφαλιστούν τα 50 δις ευρώ.\nΕπίσης, ο κ. Κουβέλης θεωρεί ότι πρέπει να ανοίξει το ζήτημα της εκκλησιαστικής περιουσίας και «να συνυπολογισθεί ως μέγεθος και η μισθοδοσία των κληρικών που καταβάλει το δημόσιο». Παράλληλα, επισημαίνει ότι η περιουσία των κληροδοτημάτων , που δεν ανήκει στη στενή έννοια του κράτους, αλλά στο δημόσιο, μπορεί να αξιοποιηθεί «γιατί μπορεί να λειτουργήσει αποφασιστικά στη γενικότερη συμπεριφορά του κοινωνικού κράτους».


Π.ΚΑΝΤΑΡΤΖΗΣ - ΤΥΠΟΓΡΑΦΕΙΟ\nΣχετικά με μας Επιστροφή\n"Το πρώτο αυτόματο Πιεστήριο που ήρθε στην Κρήτη"\nΤο Τυπογραφείο Π. Κανταρτζής δραστηριοποιείται στο χώρο των Γραφικών Τεχνών.\nΤο 1935 ο Θεόδωρος Πρ. Κανταρτζής, ένας από τους σημαντικότερους τυπογράφους του Ηρακλείου, με καταγωγή από το Κιρκ Αγάτς της Μικρασίας, εργαζόταν στο φημισμένο Τυπογραφείο του Νικολάου Αλικιώτη (διετέλεσαι αρχιεργάτης).\nΤο 1970 μαζί με δύο συνεργάτες, άνοιξε τυπογραφείο με όλο εκείνο τον τεχνικό εξοπλισμό της εποχής. Αργότερα ο μικρός του γιός Πρόδρομος, μπαίνει στη θέση του. Το 1983 ο Πρόδρομος Θεοδ. Κανταρτζής, ξεκίνησε το δικό του τυπογραφείο στην οδό Μ. Μουσούρου 15, το εξόπλισε με τα γνωστά ορειχάλκινα στοιχεία και τα κλασικά πιεστήρια με μεγάλα όνειρα και υψηλούς στόχους.\n"Τυπογραφείο Ν. Αλικιώτη"\nΤο 1989 η επιχείρηση έκανε το πρώτο της μεγάλο βήμα στην νέα τεχνολογία με την εγκατάσταση και τη λειτουργία ηλεκτρονικών υπολογιστών και offset τυπογραφικών πιεστηρίων.\nΟ εκσυγχρονισμός αυτός δημιούργησε νέες συνθήκες εργασίας και παραγωγής εντύπων και αύξησε σημαντικά τον κύκλο των εργασιών. Αποτέλεσμα ήταν να δημιουργηθούν νέα τμήματα παραγωγής και να αυξηθεί το προσωπικό, γεγονός που επέβαλε τη μεταφορά του σε μεγαλύτερο χώρο.\nΤο 1997 η επιχείρηση μεταφέρεται σε ιδιόκτητο χώρο στην Βιομηχανική Περιοχή Ηρακλείου.\nΗ τεχνογνωσία σε συνδυασμό με τη δυναμική προσέγγιση και τις νέες ιδέες συμβάλουν στη συνεχή ανάπτυξη της εταιρίας, η οποία συνεχώς εξελίσσεται.\nΤο τυπογραφείο Π. Κανταρτζής είναι μια κάθετη παραγωγική μονάδα, με σύγχρονα μηχανήματα που μπορεί να σας παρέχει ολοκληρωμένες λύσεις σε όλες τις απαιτήσεις σας.\nΝέα - Προσφορές Επιστροφή\nΔουλειές μας Επιστροφή\nυδράντοχα ή απλά\nέγχρωμες ή μονόχρωμες\nλογότυπο, κάρτες, επιστ/ρτα, φάκελα\nκλασικά και ιδιαίτερα\nεπιτραπέζια, σπιράλ, ατζέντες, τρίγωνα\nμε απλό ή σκληρό εξώφυλλο\ndot matrix όλων των σχημάτων\nμε ή χωρίς μηχανισμό βάσης\nμε καρφίτσα ή με κλωστή\nεπίσης μεγάλης γκάμας\nμε ιδιαίτερα κοπτικά\nβιβλιοδεσία με κλωστή\nΧΡΥΣΟΤΥΠΙΑ - ΜΕΤΑΛΛΟΤΥΠΙΑ\nποικιλία ιδιαίτερων χρωμάτων\nΟι πελάτες μας Επιστροφή\nΑΝΑΠ/KH ETAIPEIA ΓEPΓEPHΣ A.E.\nAΦOI KAΛOΓEPAKH AEBE\nΦHMH - Zηδιανάκης AE\nΛATOMEIA ΓOYPNΩN A.E\nAΦOI KOYNΔOYPAKH O.E.\nΟΔΟΝΤ/ΚΟΣ ΣYΛΛOΓOΣ HPAKΛEIOY\nΣYΛΛOΓOΣ ΔIKAIΩMA ΣTH ZΩH\nIATPIKOΣ ΣYΛΛOΓOΣ HPAKΛEIOY\nΒΕΝΙΖΕΛΕΙΟ ΓENIKO NOΣOKOMEIO\nARMAOS - TELECOM\nΔIAΓN/KO EPΓ/PIO AΠEIKONIΣEΩN\nKHΠOΣ TΩN ΓEYΣEΩN\nΔHMOΣ POYBA ΚΡΗΤΗ\nΟδός γ, Τ.Κ. 716 01\n2810 344233 – 4\nFax: 2810 344234\nΟ εξοπλισμός μας Επιστροφή\nΗ προεκτύπωση είναι το σύνολο των εργασιών που απαιτούνται για μια τυπογραφική εργασία, πριν αυτή καταλήξει στις εκτυπωτικές μηχανές. Η αρχή γίνεται με την σύλληψη της ιδέας, κατόπιν ακολουθεί ο σχεδιασμός με τους σύγχρονους υπολογιστές μας και τέλος η αποτύπωση, μέσω ηλεκτρονικού montage, σε τσίγκο (μεταλλικό φύλλο), με τελευταίας τεχνολογίας μηχανήματα CTP (Computer To Plate). Η επαγγελματική φωτογράφισης αντικειμένων και η σάρωση υψηλής ανάλυσης (scanner) είναι μέρος των δυνατοτήτων μας, εφόσον κριθούν απαραίτητες.\nΗ εκτύπωση αποτελεί το δεύτερο στάδιο της παραγωγής των εντύπων και βασίζεται στην τεχνολογιά Offset, ο πιο διαδεδομένος τρόπος εκτύπωσης παγκοσμίως. Οι μηχανές Offset, χρησιμοποιούν μεταλικά φύλλα (τσίγκοι) πάνω στα οποία αποτυπώνεται η ψηφιακή εικόνα. Με την παρουσία νερού, οινοπνεύματος και μελανιού, για κάθε βασικό χρώμα (CMYK), αυτή αποτυπώνεται στο χαρτί. Έχοντας εξοπλιστεί με την συγκεκρινένη τεχνολογία παράγουμε ταχύτατα, έντυπα υψηλής ποιότητας, ευκρίνειας και με άριστη πιστότητα χρωμάτων. Επίσης, στις εγκαταστάσεις μας, διαθέτουμε σύγχρονο εξοπλισμό για την παραγωγή μηχανογραφικών εντύπων.\nΗ διεκπεραίωση είναι το τμήμα για το τελικό φινίρισμα του εντύπου πριν την παράδοσή του στον πελάτη. Οι εργασίες ποικίλουν ανάλογα με τις απαιτήσεις του εντύπου. Απαραίτητη είναι η κοπή του στο τελικό επιλεχθέν μέγεθος. Εάν χρειαστεί, γίνεται δίπλωμα σε μια, δύο ή και περισσότερες πτυχές, ράψιμο με καρφίτσα ή με κλωστή για βιβλία, τρύπημα για αρχειοθέτηση, σπιράλ ακόμα και πλαστικοποιήσεις.\nΣτο τελικό φινίρισμα βρίσκονται και οι ειδικές εργασίες. Τμήμα πολύ ιδιαίτερο στο χώρο των εκτυπώσεων γιατί κάνει το έντυπο ξεχωριστό. Αυτό μπορεί να είναι μεταλλοτυπία, ασημοτυπία, χρυσοτυπία, ή ανάγλυφο γκοφρέ.\nΕιδικά κοπτικά, του δίνουν ένα ιδιαίτερο σχήμα διαφοροποιώντας την εικόνα του από τα συνηθισμένα.\nΕπαγγελματική φωτογράφιση - Scanner\nΕάν η φωτογράφιση κριθεί απαραίτητη σε ένα έντυπο γίνεται με επαγγελματική φωτογραφική μηχανή SONY μέσα σε ειδικά διαμοφωμένο χώρο που βρίσκεται στις εγκαταστάσεις μας. Υπάρχει δυνατότητα, η φωτογράφιση να γίνει στον χώρο του πελάτη, από ειδικά εκπαιδευμένο άτομο. Το Linoscan της εταιρείας Heidelberg, μας βοηθάει να έχουμε υψηλής ευκρίνειας σάρωση, παίρνοντας εικόνες που δεν υπάρχουν σε ηλεκτρονική μορφή.\nTo εξοπλισμένο ατελιέ μας με υπολογιστές Αpple και επαγγελματικά προγράμματα της Αdobe, (Photoshop, Illustrator, Indesing, Acrobat pro), μας βοηθούν να δίνουμε μεγάλη έμφαση στον σχεδιασμό και την μακέτα του εντύπου. Για κάθε τυπογραφική εργασία, οι ιδέες και οι προτάσεις μας είναι πολλές. Η συνεργασία με τον πελάτη είναι απαραίτητη, ούτως ώστε να δημιουργηθεί το καλύτερο αποτέλεσμα σύμφωνα με τις δικές του προτιμήσεις.\nΗλεκτρονικό Montage & Εγγραφή στον Τσίγκο\nΕπιδιώκοντας την τέλεια εικόνα στην εκτύπωση έχουμε εξοπλιστεί, πρώτοι στην Κρήτη, με το σύστημα τεχνολογίας CTP (Computer To Plate). Αποτελείται από τα ηλεκτρονικό montage (Signa Station), Rip (Metadimension), και μηχανή CTP. Aφού γίνει το montaz με την βοήθεια αυτών των προγραμμάτων, η εργασία αποτυπώνεται με laser από τη μηχανή CTP στον τσίγκο (μεταλλικά φύλλα) με απόλυτη ακρίβεια εγγραφής raster (1%-100%). Με το σύστημα αυτό, επιτυγχάνουμε απόλυτη ευκρίνεια και άριστη πιστότητα χρωμάτων, που δεν μπορεί να αποδοθεί με τον παλιό τρόπο των films.\nΕκτύπωση σε Δοκίμιο\nΑρκετές περιπτώσεις είναι εκείνες που χρειάζεται το ηλεκτρονικό δοκίμιο. Υπάρχει επαγγελματικός ψηφιακός εκτυπωτής για την έκδοση δοκιμίου. Έτσι ο πελάτης έχει τον απόλυτο έλεγχο του εντύπου, για να περάσει στο επόμενο στάδιο της τελικής εκτύπωσης στα πιεστήρια.\nSpeedmaster 52, της Heidelberg, τεσσάρων πύργων,\nΈχει τέλειο ελιγμό στην εκτύπωση μικρών και μεσαίων σχημάτων, (έως 35x50cm) λόγω της πληθώρας αυτοματισμών που διαθέτει. Με την ύπαρξη server, συνδέεται online με την προεκτύπωση (πρόγραμμα Metadimension), φορτώνοντας, με μια μικρή παρέμβαση του τεχνικού εκτυπωτή, την εκάστοτε δουλειά. Κάθε πύργος της ευθύνεται για την εκτύπωση ενός βασικού χρώματος, (CMYK), με αποτέλεσμα το χαρτί να χρειάζεται ένα μόνο πέρασμα για να έρθει στην τελική έντυπη μορφή του. Έτσι διασφαλίζεται η ταχύτητα και η ποιότητα της επιχειρισής μας. Μπορεί να τυπώσει από 60 έως 400gr χαρτί όλων των τύπων, (χαρτόνι, aquarella, velvet, illustration, φάκελλα διαφόρων σχημάτων κ.α.).\nPrintmaster 74, της Heidelberg, δύο πύργων,\nΠιεστήριο φύλλου, κατασκευασμένη με δύο πύργους. Μελετημένη από τον κατασκευαστή της, για να εκτυπώνει έντυπα διαστάσεων (έως 50x70cm). Το σύστημα των δύο πύργων έχει ως αποτελέσμα το χαρτί, να περνάει δύο φορές, για να έρθει στους τελικούς χρωματισμούς, σε συνθήκες CMYK (Cyan, Magenta, Yellow, Black) χωρίς όμως να στερείται ποιότητας στην τελική εικόνα της εγρασίας μας. Στην Printmaster 74, έχουμε την δυνατότητα να εκτυπώνουμε, βιβλία, αφίσες (έως 50x70cm), Prospect και Folder μεγάλου σχήματος.\nGTO 52, της Heidelberg, με ένα πύργο,\nΠιεστήριο φύλλου, μικρού μεγέθους, κατασκευασμένη με ένα πύργο. Στην συγκεκριμένη μηχανή τυπώνονται κατά κύριο λόγο, μπλόκ που χρειάζονται αρίθμηση και διάτρηση, τιμολόγια, δελτία αποστολής, αποδείξεις, λαχνοί, εισιτήρια κ.α. Επίσης τυπώνονται εργασίες ενός χρώματος (Pantone).\nRYOBI 3202 MCS, δύο πύργων,\nΜηχανή εκτύπωσης μηχανογραφικών εντύπων, αφορά σε χαρτί εκτύπωσης. Μηχανογραφικά έντυπα πολλαπλών χρήσεων, επιταγές, αυτοκόλλητα.\nΔιπλωτική MB multimaster CAS 52\nO σχεδιασμός ένος εντύπου μπορεί να απαιτεί δίπλωμα. Η μηχανή MB, που έχουμε στις εγκαταστάσεις μας, έχει την δυνατότητα να διπλώσει από ένα απλό δίπτυχο μέχρι και 16σέλιδο (σταυρό, βιβλίο), μπορεί επίσης να κάνει πολλά περίτεχνα και πολλαπλά διπλώματα, ακόμα και παράθυρο με περφορέ και πίκμαση.\nTo μηχάνημα που πραγματικά “λείνει” τα χέρια σε ένα τυπογραφείο. Συνθέτει ράβει με καρφίτσα και κόβει με ένα πέρασμα, φυλλάδια με αποτέλεσμα, την ταχύτερη εξυπηρέτηση των πελατών μας. Κάνει την σύνδεση των μπλοκ παιχνίδι έως και δεκαπλότυπα φύλλα, διαδικασία που για χρόνια γινόταν με το χέρι. Ράβει και διπλώνει με καρφίτσα φυλλάδια, σε γρήγορο χρόνο.\nΚοπτικές Polar 76 EM & Polar 92 X\nOι Γερμανικές κοπτικές Polar , έχουν τον πρώτο & τον τελικό λόγο μέσα σε ένα τυπογραφείο. Είναι εκείνες που δίνουν την τελική διάσταση με ακρίβεια εκατοστό του χιλιοστού στο έντυπο πριν έρθει στα χέρια του πελάτη μας.\nΠλαστικοποίηση, Τριπάνι, Ραπτική, Θερμοσυρρίκνωση, Σπιράλ.\nΕιδικές Εργασίες Επιστροφή\nΜηχανές Ειδικών Εργασιών\nΧρυσοτυπίας και κοπτικών, Heidelberg\nΈντυπα με απαιτήσεις. Χαρακτηριζόμαστε για τις ιδιαίτερες εργασίες που προσφέρουμε στην εκτύπωση των εντύπων που αναλαμβάνουμε. Μας αρέσει το έντυπο να κάνει την διαφορά. Να ξεχωρίζει. Γι’ αυτό με την βοήθεια του εξοπλισμού μας στις ειδικές κατασκευές, προτείνουμε στον πελάτη, να στολίσουμε την εκτύπωση του εντύπου του, με ασημοτυπία, χρυσοτυπία, μεταλλοτυπία, αναγλυφοτυπία, γκοφρέ, βάζοντας την υπογραφή μας, για ένα τέλειο αποτέλεσμα.\nΣτο κομμάτι που αφορά σε ιδιαίτερα κοπτικά έχουμε επίσης να προτείνουμε πρωτότυπα καλούπια φινίροντας και δίνοντας στην τελική μορφή του εντύπου, την εικόνα ενός έργου τέχνης


Οι συμμαθητές - επεισόδιο 50-51-52-53 - Β Κύκλος\nYou are at:Home»ΤΗΛΕΟΠΤΙΚΕΣ ΣΕΙΡΕΣ ΕΠΕΙΣΟΔΙΑ»Οι συμμαθητές – επεισόδιο 50-51-52-53 – Β Κύκλος\nΟι συμμαθητές – επεισόδιο 50-51-52-53 – Β Κύκλος\nBy admin on Μάρτιος 22, 2016 ΤΗΛΕΟΠΤΙΚΕΣ ΣΕΙΡΕΣ ΕΠΕΙΣΟΔΙΑ\nΠλέον η Σεσίλια έχει γυρίσει στο σπίτι και ο Ανδρέας με την Ιριδα ανησυχούν μην αποκαλύψει όσα έχει ακούσει κι έχει δει.Δηλαδή από τη μια τo παθιασμένο φιλί τους και από την άλλη την πραγματική συγγένεια της τελευταίας με τη Μαριλένα.\nΟμως η πόρτα δεν είναι καλά κλειστή και αυτή τη συζήτηση την ακούει η Μαριλένα που βρίσκεται εκεί. Η τελευταία χάνει τη γη κάτω από τα πόδια της και δίχως δεύτερη σκέψη βγάζει το δαχτυλίδι των αρραβώνων, το πετάει και φεύγει\nΗ Ντίνα αναπολεί την κόρη της, την Γκέλυ, η οποία δεν μπορεί να παραβρεθεί στην τελετή και τη βοηθάνε η Ιριδα και η Τατιάνα. «Νιώθω σαν να έχω δύο κόρες. Μια καλή, την Ιριδα, και μια κακιά, την Τατιάνα»\nΣτην τελετή, όπως, βρίσκεται και ο Αριστείδης. Επί της ουσίας είναι η πρώτη συνάντησή Τατιάνας-Αριστείδη μετά την επεισοδιακή εκδήλωση και τη σύλληψή της αλλά και την αποκάλυψη του κρυφού φιλιού


Μαθήματα θεωρίας μουσικής online - daskaloi.gr\nΜαθήματα θεωρίας μουσικής online\nΚαθηγητές θεωρίας μουσικής για ιδιαίτερα μαθήματα online\nΠαραδίδω μαθήματα κλασσικής, ηλεκτρικής κιθάρας και μουσικής θεωρίας στον χώρο μου...\nΤα μαθήματα πραγματοποιούνται και προσαρμόζονται ανάλογα τις ανάγκες του κάθε μαθητή...\nΟνομάζομαι Γιώργος Κωνσταντινόπουλος γεννημένος στο Αγρίνιο Αιτωλοακαρνανίας. Στα 7 μου χρόνια...\nΕίμαι απόφοιτος του τμήματος Μουσικών Σπουδών του ΕΚΠΑ και παράλληλα έχω κάνει σπουδές...\nΠαραδίδονται ιδιαίτερα μαθήματα σε μαθητές δημοτικού και γυμνασίου.\nΕλευθερία Βερούση - daskaloi.gr\nΟνομάζομαι Ελευθερία Βερούση. Είμαι Μουσικός με εξειδίκευση στην κλασσική κιθάρα και τις...\nΠαραδίδω μαθήματα μουσικής σε μικρούς και μεγάλους, με σύγχρονες μεθόδους εξ αποστάσεως...\nΕυρυδίκη Μπαλτίδου - daskaloi.gr\nΜε εξειδίκευση στη Σχολική Ψυχολογία και την Ειδική Αγωγή & Εκπαίδευση\nΓειά σας! Είμαι ο Αριστοτέλης, απόφοιτος του τμήματος Μουσικών Σπουδών του Αριστοτελείου...\nDan Theo - daskaloi.gr\nΜαθήματα κιθάρας και μουσικής παραγωγής από Πτυχιούχο του University of West London με...\nΜεταπτυχιακός απόφοιτος του Τμήματος Μουσικών Σπουδών Αθηνών, αριστούχος πτυχιούχος Αρμονίας...\nΑπόφοιτος Διπλωματούχος με Άριστα, Απόφοιτος Μουσικού Σχολείου, Έντονη καλλιτεχνική...\nΔιακρίνομαι από υπομονή, επιμονή, προσανατολισμό στην επίτευξη των εκπαιδευτικών στόχων του κάθε μαθητή...\nΓιώργος Τσέλιος - daskaloi.gr\nΣτόχος η ανάπτυξη της 'μουσικής' προσωπικότητας...\nΚωνσταντίνος Καραγεωργίου - daskaloi.gr\nΠαραδίδω ιδιαίτερα μαθήματα φωνητικής και σύγχρονου τραγουδιού online ή...\nΚωνσταντίνος Δικάρος - daskaloi.gr\nΟ χρόνος μας είναι πολύτιμος και μοιράζεται σε πολλές δραστηριότητες καθημερινά...\nΠολυετής εμπειρία, δυνατότητα λήψης τίτλου σπουδών, προσαρμογή στις απαιτήσεις του μαθητή...\nΠαραδίδω μαθήματα κλασσικής, ηλεκτρικής κιθάρας και μουσικής θεωρίας στον χώρο μου στην Νέα Σμύρνη, στον χώρο σας και online.\nΣπουδαστής Ανωτέρας κλασσικής κιθάρας στο Εναρμόνιο Ωδείο.\nΠολυετής ενασχόληση με ηλεκτρική κιθάρα με συναυλιακή εμπειρία, ηχογραφήσεις, songwriting.\nΕνεργός κιθαρίστας από το 2004 και μέλος των Aetherian από το 2013.\nΤο μάθημα προσαρμόζεται στις εκάστοτε ανάγκες του μαθητή.\nΧρόνος γέννησης: 1981\nΔίπλωμα: Bass (Μπάσο) [acoustic, electric (fretted & fretless), synths] σε ολα τα μουσικά στυλ: Jazz,classical, Latin, Pop, Rock & Funk Jazz Θεωρίας – Αρμονίας – Σύνθεσης – Ενορχήστρωσης – Αυτοσχεδιασμού, Ιστορία της Jazz, Ανάλυση της Jazz και Ear Training από το Εντατικό Τμήμα Μοντέρνας Μουσικής του Ωδείου «Φίλιππος Νάκας», κεντρικό Αθήνας (Ιπποκράτους 41). To Ωδείο Φίλιππος Νάκας συνεργάζεται με το Berklee College of Music από το 1990 και είναι ένα από τα τέσσερα ιδρυτικά μέλη του Berklee International Network.\n2008-2009: Περαιτέρω σπουδές στην Ολλανδία (Rotterdam), με καθηγητή στο Ηλεκτρικό Μπάσο, μπασίστα Florian Friedrich.\nΕπαγγελματικές δραστηριότητες, (2005 – 2020):\nΕργάζεται ως καθηγητής ηλεκτρικού μπάσου, (τρέχουσες συνεργασίες του, το «Αθηναϊκό Ωδείο Ν. Σμύρνης» και το «Τονικό & Διατονικό Ωδείο»).\nΑπό το 2004 έως σήμερα συνεργάστηκε με πολλούς καλλιτέχνες και μουσικά σχήματα της ελληνικής μουσικής σκηνής όπως: Νατάσα Μποφίλου, Εισβολεας, Κρινιώ Νικολάου, Δημήτρης Μπάσης, Τάσος Καρακατσάνης, Ειρήνη Χηράτου, Γιάννης Γλέζος, Κώστας Παπαδόπουλος, Λεωνίδας Μαριδάκης, Penny & The Swingin’ Cats, Eclectic, Γρηγόρης Ντάνης, Λουκία Παλαιολόγου, Λαμπρίνη Καρακώστα, Περικλής Χειλάς, κ.α).\nΤα μαθήματα πραγματοποιούνται και προσαρμόζονται ανάλογα τις ανάγκες του κάθε μαθητή.\nΟνομάζομαι Γιώργος Κωνσταντινόπουλος γεννημένος στο Αγρίνιο Αιτωλοακαρνανίας.\nΣτα 7 μου χρόνια ο ήχος του μπουζουκιού με συνεπηρε έτσι και ξεκίνησα να μαθαίνω μπουζούκι.\nΕίμαι κάτοχος των πτυχίων αρμονιας, αντίστιξης, φούγκας, σύγχρονου τραγουδιού, ενορχήστρωση πνευστών οργάνων και ωδικής.\nΕίμαι απόφοιτος του τμήματος Μουσικών Σπουδών του ΕΚΠΑ και παράλληλα έχω κάνει σπουδές στο ωδείο Φίλιππος Νάκας.\nΠαραδίδω μαθήματα Ηλεκτρικής και Ακουστικής Κιθάρας, καθώς και Αρμονίας (Κλασικής και Μοντέρνας), Θεωρίας της Μουσικής, Ear training και Αυτοσχεδιασμού.\nΑκόμα, αναλαμβάνω την προετοιμασία για Μουσικά σχολεία και Πανεπιστήμια.\nΟνομάζομαι Ελευθερία Βερούση.\nΕίμαι Μουσικός με εξειδίκευση στην κλασσική κιθάρα και τις Ανώτερες Θεωρητικές Σπουδές.\nΠαραδίδω μαθήματα Κλασσικής Κιθάρας, Θεωρίας, Αρμονίας, Αντίστιξης, Ενοργάνωσης και Φυγής.\nΕπιπλέον αναλαμβάνω την προετοιμασία των εξετάσεων για εισαγωγή σε Μουσικά Σχολεία και Πανεπιστήμια.\nΤα τελευταία χρόνια διδάσκω Μουσική σε Σχολικές μονάδες, Κέντρα Δημιουργικής Απασχόλησης Παιδιών, Ωδεία, καθώς επίσης και με ιδιαίτερα μαθήματα διά ζώσης και εξ αποστάσεως.\nΠαραδίδω μαθήματα μουσικής σε μικρούς και μεγάλους, με σύγχρονες μεθόδους εξ αποστάσεως διδασκαλία.\nΜαθήματα κιθάρας και μουσικής παραγωγής από Πτυχιούχο του University of West London με υποτροφίες και σπουδές του Berklee College of Music.\nΑκουστική, Ηλεκτρική, και Ισπανική Κιθάρα σε στυλ Pop, Rock, Latin, Jazz, Εντεχνο, Ρεμπετικο κλπ\nSongwriting, Μουσική Παραγωγή, και Marketing\nΒασική Φωνητική και Συνοδεία τραγουδιών με Κιθάρα\nΜουσική Θεωρία, Jazz Αρμονία, και Αυτοσχεδιασμός\nEar Training και Σολφέζ σε πανεπιστημιακό επίπεδο\nΜε πολλά χρονιά επαγγελματικής εμπειρίας, σπουδών, αλλά και μεγάλη αγάπη για την μουσική, γνωρίζω να εμπνέω μαθητές να ξεπερνούν τα όρια τους και να διευρύνουν τους ορίζοντές τους σε ένα θετικό και άνετο μαθησιακό περιβάλλον.\nikar****@gmail.comΕίναι αυτό ακριβώς που έψαχνα. Με βοηθάει να γράψω μουσική και είναι φιλικός. Ταυτόχρονα έχει πολύ βοηθητικό υλικό να δώσει που είναι εξαιρετικά σημαντικό. Τον προτείνω ανεπιφύλακτα.\nΜεταπτυχιακός απόφοιτος του Τμήματος Μουσικών Σπουδών Αθηνών, αριστούχος πτυχιούχος Αρμονίας, Αντίστιξης και Φούγκας παραδίδει ιδιαίτερα μαθήματα ηλεκτρικής, ακουστικής κιθάρας και μουσικής θεωρίας σε παιδιά και ενήλικες.\nΜεγάλη διδακτική εμπειρία (9 ετών) και υπεύθυνη διδασκαλία με άμεσα αποτελέσματα.\nΤο πλάνο των μαθημάτων προσαρμόζεται πάντα ανάλογα με τους στόχους και τις ικανότητες των μαθητών, ενώ παράλληλα δίνεται έμφαση στην ανάπτυξη των ακουστικών δεξιοτήτων τους.\nΑπόφοιτος Διπλωματούχος με Άριστα\nΑπόφοιτος Μουσικού Σχολείου\nΈντονη καλλιτεχνική δραστηριότητα με πολυάριθμες συναυλίες ηχογραφήσεις, συμμετοχές σε διαγωνισμούς και σεμινάρια\nMαθήματα Σαξοφώνου για αρχάριους και προχώρημενους κάθε ηλίκιας\nΠροετοιμασία σε μαθητές υπο κατάταξη στο μάθημα του σαξοφώνου\nΠροετοιμασία πανελληνίων για την εισαγωγή των μαθητών σε μουσικές σχολές στο μάθημα του Σαξοφώνου\nΔιακρίνομαι από υπομονή, επιμονή, προσανατολισμό στην επίτευξη των εκπαιδευτικών στόχων του κάθε μαθητή ξεχωριστά, εστίαση στην παροχή ποιοτικών υπηρεσιών, ώστε να είμαστε κατάλληλα προετοιμασμένοι για τις μελλοντικές εξετάσεις.\nΑκόμα, προσφέρω οργανωμένη παρουσίαση της διδασκόμενης ύλης, ευελιξία στις ώρες, καθώς και σημειώσεις και ασκήσεις για περαιτέρω μελέτη.\nΣτόχος η ανάπτυξη της ‘μουσικής’ προσωπικότητας του μαθητή\ngantonop*****@me.comΚαταρτισμένος, υπομονετικός και πάνω απ’ όλα αγαπάει τη μουσική. Εξαιρετικός δάσκαλος.\ntesseri.****@gmail.comΗ επικοινωνία,οι γνώσεις και η οικειοτητα που νιώθω μαζί του.\nΠαραδίδω ιδιαίτερα μαθήματα φωνητικής και σύγχρονου τραγουδιού online ή και με φυσική παρουσία στο χώρο σας.\n✧ Φωνητική και Σύγχρονο Τραγούδι (εξειδίκευση στην ερμηνεία θεατρικού τραγουδιού)\n✧ Προετοιμασία τραγουδιού για εξετάσεις σε Σχολές Υποκριτικής\n✧ Θεωρία και Αρμονία της Μουσικής (κι επιμέρους θεωρητικά)\n✧ Προετοιμασία παιδιών για εισαγωγικές εξετάσεις σε Μουσικά Σχολεία\nΕξατομικευμένο πλάνο μαθημάτων, σύμφωνα με τις ανάγκες και τους στόχους του μαθητή.\nΔιαθέτω μεγάλη εμπειρία ως τραγουδιστής (μπάσος), τόσο ως σολίστ όσο και ως χορωδός σε μεγάλες και μικρότερες Μουσικές και Μουσικοθεατρικές παραγωγές.\nΟι γνώσεις μου πλαισιώνονται από άρτιο θεωρητικό και τεχνικό υπόβαθρο που αποκτήθηκε στα πλαίσια των Μουσικολογικών Σπουδών μου και ανάλογης έρευνας.\nΟ χρόνος μας είναι πολύτιμος και μοιράζεται σε πολλές δραστηριότητες καθημερινά.\nΜε γνώμονα αυτό και από σεβασμό προς αυτό, διδάσκεται η τεχνική της ηλεκτρικής κιθάρας καθώς και η οργάνωση της καθημερινής μελέτης έτσι ώστε ο χρόνος που διαθέτουμε για αυτόν τον σκοπό να είναι όσο το δυνατό πιο αποτελεσματικός.\nibiza24fe****@yahoo.grΣωστός και μεθοδικός δάσκαλος\nΠολυετής εμπειρία, δυνατότητα λήψης τίτλου σπουδών, προσαρμογή στις απαιτήσεις του μαθητή, σύγχρονες παιδαγωγικές μέθοδοι


Call of Duty: Black Ops - Cold War - Σελίδα 6 - PC Games - Insomnia.gr\n25 Αυγούστου 2020 στο PC Games\nΕγώ πάντως δεν μπόρεσα να βρώ κάποιον να παίξουμε μαζί, όλοι προτιμούν το WarZone φαίνεται. Όποιος ενδιαφέρεται να παίξουμε μαζί ας πεί... εκτός από zombie mode που για κάποιον λόγο το απεχθάνομαι.\n7nisiotis 14 αναρτήσεις\nkinitos 8 αναρτήσεις\nmtifosi 6 αναρτήσεις\nΘα σου απαντήσω στο πνεύμα του insomnia. Θα είναι τραγικό, ελεεινό και τρισαθλιο game, τα ίδια και τα ίδια, τα πρόβληματα του θα είναι αμέτρητα και το κόβω ότι θα φάει unistall σύντομα, επ\nΠιο ενδιαφέρον είχε το easter egg/reveal hunt παρά το ίδιο το παιχνίδι εν τέλει.. Ενδιαφέρον πλέον μόνο για το single player + zombies. Αν και κρατώ πολύ μικρό καλάθι και για το τελευταίο. Θα συ\nΩς overall feeling το MW είναι καλύτερο, μακράν το καλύτερο cod μετά το 4. Η Activision σπρώχνει το Cold War διότι αυτό κάνει με κάθε νέο title. (το έχει χέσει το θέμα). Δεν την ενδιαφέρει το να ανανεώσει το MW ούτε να προωθήσει την competitive Πλευρά του (CDL). Θα μπορούσε να το έχει απογειώσει.\nΒλέπουμε ωστόσο συνήθειες alla Blizzard . Βγαίνει ένα update, κάνει imba ένα όπλο (e.g EBR14), κλάμα στα forum , rage in game , πάνε όλοι οι abusors κ το παίρνουν , σου σπάνε τα νεύρα κτλ. και το αλλάζουν με το επόμενο patch .\nΤο θέμα είναι τι θέλεις εσύ ; Το MW ασχέτως αν προσωπικά το θεωρώ καλύτερο, έχει φτιαχτεί (τα maps) για πιο noob friendly άτομα λόγω του crossplay κυρίως με τις consoles σε σχέση με του Black ops που υποτίθεται είναι λίγο καλύτερα σχεδιασμένες πιο competitive oriented. Σε αυτό να σου απαντήσουν αυτοί που το έχουν αγοράσει και το έχουν παίξει more (μόνο την BETA δοκίμασα). Να σου πουν αν το 16vs16 με το respawn να αλλάζει συνέχεια και να σου βγάζει τον εχθρό στην πλάτη σου ισχύει και στο black ops or not.\nΕνα βιντεακι δικο μου, απο διαφορες φασεις! Κραχτε αφοβα!\nΚατεβασα το cold war στο free weekend, γιατι εχει τοσο χαλια γραφικα και textures και τοσο φρικτο alliasing ακομα και σε ultra? Το mw 2019 σε 1080p που παιζω εχει 100 φορες καλυτερα γραφικα, υπαρχει καποια...''μυστικη ρυθμηση'' ή εκανε παλι το θαυμα της η activision με το cold war γιατι το παιχνιδι δε βλεπεται, τα γραφικά φαίνονται ψευτικα και καρτουνιστικα, πως γινεται να ειναι τοσο διαφορετικό απ το mw2019 με την ίδια μηχανη γραφικών?\nΕπεξ/σία 18 Ιανουαρίου από giorgosmcmc\nΔεν είναι η ίδια μηχανή γραφικών, το Cold War χρησιμοποιεί την παλιά των CoD. Το παιχνίδι σε 4Κ έχει γραφικάρες πάντως(Ειδικά με το texture pack installed), δεν ξέρω τι βλέπεις εσύ, μήπως το resolution scale δεν είναι στο 100 και δεν βλέπεις native ανάλυση.\nΕπεξ/σία 18 Ιανουαρίου από Psycho_Warhead\nΕυτυχώς που δεν έχει την ίδια προβληματική μηχανή γραφικών του MW.\nΑ μάλιστα καταλαβα, κριμα, στο 100 το εχω αν δε κανω λαθος, παντως το mw ακομη και σε 1080p με sharpening απο nvidia filter δείχνει πολλα level πιο όμορφο.\nΚαλα ουτος ή αλλως για 4-5 μερες free που θα το εχω να παιξω κανα ματσακι καλα ειναι, δεν σκοπευω να το αγορασω.


Lopa Removals: MoverDB.com\nLopa Removals: Lopa Moving: Διεθνείς Κριτικές Μετακόμισης: Διεθνείς Κριτικές Μετακόμισης\nΗ Lopa Removals εδρεύει στο Romford και προσφέρει στους πελάτες της μια σειρά από υπηρεσίες οι οποίες παρατίθενται παρακάτω, μαζί με το προφίλ της εταιρείας και κριτικές.\nΕυρωπαϊκές και διεθνείς κινήσεις\nΑφιερωμένος διαχειριστής μετακίνησης\nΠλήρεις μετακινήσεις σπιτιών ολοκληρώνονται σε 2-5 ημέρες\nΕντοπισμός οχήματος GPS\nΠλήρης συσκευασία, εύθραυστη συσκευασία ή κάντε το μόνοι σας\nΔωρεάν κουτιά και υλικό συσκευασίας\nΕγγύηση χωρίς ζημιές\nΕξωτερικοί ανελκυστήρες για αντικείμενα όπως πιάνα\nΜερικά φορτία και πλήρη φορτία\nΒραχυπρόθεσμη και μακροπρόθεσμη αποθήκευση\nΑσφαλές και περιφραγμένο\nΑνήκοντα κατάλληλα προστατευμένα από φθορές και βρωμιά\nΠροφίλ εταιρείας Lopa Removals\nΗ Lopa Removals ειδικεύεται στις διεθνείς μετακινήσεις και ιδίως στις μετακινήσεις εντός της Ευρώπης. Η εταιρεία εδρεύει στο Romford. Πρόκειται για μια νέα εταιρεία της οποίας κύριος στόχος είναι η βελτίωση των υφιστάμενων μετακομίσεων μεταξύ ευρωπαϊκών χωρών.\nΔιαθέτει μακρύ κατάλογο εξέχοντα ικανοποιημένων πελατών. Η Lopa Removals προσφέρει υψηλό επίπεδο εξυπηρέτησης πελατών τόσο πριν, κατά τη διάρκεια όσο και μετά τη μετακόμιση. Λόγω της θετικής ανταπόκρισης των πελατών της, επικεντρώνεται επί του παρόντος σε μετακινήσεις μεταξύ Λονδίνο, το Παρίσι και τις Βρυξέλλες και καθιστώντας αυτές τις κινήσεις τις καλύτερες στην αγορά.\nΗ Lopa Removals έχει τις ακόλουθες διαπιστεύσεις και συνεργασίες:\nΚριτικές της Lopa Removals\n"Οι μετακομίσεις Lopa παρείχαν πολύ καλές υπηρεσίες και έκαναν τη μετακόμισή μας από Λονδίνο στο Παρίσι ομαλά και χωρίς άγχος". - S. Gerber μέσω Trustpilot\n“Μετακόμιζα από το Βέλγιο και ήμουν ενθουσιασμένος που βρήκα αυτούς τους τύπους, σε λογικές τιμές, πολύ καλές κριτικές εδώ και διαφημίζονται ως οικογενειακή επιχείρηση και πολύ κατανόηση. Έπρεπε να το ξέρω καλύτερα". Andrei μέσω Trustpilot\nMoverDB.com Online αναθεώρηση ιστοτόπου για Lopa Μετακομίσεις:\nΕύκολο να αποκτήσετε αποσπάσματα μετακομίσεων? (Online φόρμα αίτησης εκτίμησης): Ναι\nΣαφείς πληροφορίες στον ιστότοπο: Μερικά, αλλά συνολικά ο δικτυακός τόπος περιέχει σχετικά λίγες πληροφορίες\nΜέλος σε διεθνείς αναγνωρισμένους οργανισμούς μετακίνησης: Ναι\nΚατάλογος πελατών ή/και προηγούμενες μαρτυρίες πελατών: Μερική, ενώ δεν φιλοξενούνται στο site έχουν θετική βαθμολογία στο Trustpilot.\nΗμερομηνία αναθεώρησης: 27/08/16\nΔιαβάστε περισσότερα για διεθνείς μετακομίσεις και το διαδικασία αναθεώρησης.


5+1 τρόποι να φορέσεις το τζιν πουκάμισο - Provocateur\nΓια ποιο λόγο δεν εκμεταλλεύεσαι τα basic κομμάτια που έχεις ήδη στην ντουλάπα σου;\nH ντεμί σεζόν που διανύουμε μας επιτρέπει να φοράμε καλοκαιρινά και χειμωνιάτικα στο ίδιο look αλλά απαιτεί έξυπνο styling για να αντιμετωπίσεις το "φθινόπωρο-καλοκαίρι-φθινόπωρο-καλοκαίρι" mood του καιρού.\nΠαίρνουμε μαθήματα από τους top fashion bloggers σε όλο τον κόσμο και βλέπουμε τι σημαίνει τζιν πουκάμισο για το street style στις μεγαλύτερες πόλεις του πλανήτη. Τα περισσότερα κομμάτια (παντελόνια, T-shirts, σακάκια και jackets) που ακολουθούν βρίσκονται ήδη στην ντουλάπα σου! Μάθε παρακάτω πως να τα χρησιμοποιείς.\n1. Double Denim + T-shirt\nΤο διπλό τζιν σε παντελόνι και πουκάμισο έχει (επανα)νομιμοποιηθεί τις τελευταίες πέντε σεζόν και θεωρείται πλέον κλασικός συνδυασμός του casual street style. Φόρεσε το με ένα λευκό, βαμβακερό Τ-shirt για να είσαι προετοιμασμένος για τις ξαφνικές ζέστες μέσα στη μέρα. Ένα ζευγάρι καφέ brogues είναι μάλλον μονόδρομος στην επιλογή των αξεσουάρ αν πρόκειται να βγεις βράδυ, αλλά μπορείς να παίξεις και με sneakers για πιο sporty look. Ο Blake Scott από το thescotteffect.com ξέρει πως το σκούρο, skinny denim παντελόνι είναι η μόνη επιλογή για το συγκεκριμένο styling.\nExtra Tip: Απέφυγε τα Τ-shirts με μεγάλες στάμπες, λογότυπα και rock συγκροτήματα. Κλείδωσε τα όλα αυτά στο κάτω-κάτω συρτάρι της ντουλάπας σου! Δεν πρόκειται να τα φορέσεις φέτος, αλλά κάποια στιγμή θα επιστρέψουν.\n2. Double Denim και Σακάκι\nΟ συνδυασμός τζιν παντελόνι-τζιν πουκάμισο καλωσορίζει το φθινόπωρο με ένα δίκουμπο σακάκι σε γήινες και χακί αποχρώσεις. Ο Adam Gallagher από το iamgalla.com παίζει με σκούρο denim, φθαρμένα άρβυλα και blazer σε λαδί απόχρωση, την πιο φθινοπωρινή απόχρωση της παλέτας. Στο double denim επιλέγουμε πάντα σκούρο τζιν παντελόνι και μπορούμε να διαλέξουμε ανάμεσα σε πιο ανοιχτό ή σκούρο πουκάμισο. Με αυτό το τονικό παιχνίδι δίνεις ύψος στη σιλουέτα σου και "ανοίγεις" τις πλάτες.\nExtra Tip: Το double denim το συνδυάζεις μόνο με δίκουμπο σακάκι σε πρωινά, casual looks. Τα μονόκουμπα είναι για festive συνθήκες και τα τρίκουμπα για ηλικίες άνω των 50.\n3. White & Denim\nΤο λευκό παντελόνι και το τζιν πουκάμισο είναι ο απόλυτος καλοκαιρινός έρωτας που ζήσαμε όλοι στις διακοπές που πέρασαν και έφυγαν. Το ειδύλλιο αυτό όμως, μεταπηδά από τη βαλίτσα των διακοπών στη σκληρή πραγματικότητα του γραφείου και καμουφλάρεται με ένα σακάκι σε γήινες αποχρώσεις. Μπορείς να παίξεις με καφέ, μπεζ, καμηλό, χακί ή μουσταρδί στο σακάκι.\nExtra Tip: Απόλαυσε τις τελευταίες λιακάδες της σεζόν αποφεύγοντας κάθε υπόνοια κάλτσας. Προτίμησε ανοιχτά loafers ή εσπαντρίγιες.\n4. Hard Rock Hallelujah\nTo total black με biker jacket και δερμάτινο backpack είναι μάλλον το ιδανικό πεδίο για να παίξεις με ένα denim shirt. Οι rock αναφορές δεν ήταν ποτέ τόσο ευκολοφόρετες και άνετες. H λονδρέζικη πραγματικότητα του street style icon Quyen Mike από το quyenmike.com του επιτρέπει να φορέσει πλατύγυρο καπέλο και να μην μοιάζει εκκεντρικός rock star. Μην το επιχειρήσεις στην πλατεία Αγίας Ειρήνης. Μπορείς όμως να κλέψεις με το styling trick που θέλει τις μπλε κάλτσες να ξεχωρίζουν ανάμεσα στα dessert boots και τα γυρισμένα ρεβέρ του μαύρου παντελονιού.\nExtra Tip: Προτίμησε skinny παντελόνι αν θες να γυρίσεις τα ρεβέρ, γιατί ο συνδυασμός wide pants-ρεβερ-dessert boots δεν είναι καθόλου κολακευτικός.\n5. Denim shirt and chinos\nΟ Filippo Cirulli από το thethreef.com μας θυμίζει τι σημαίνει ιταλικό στιλ και στο τζιν πουκάμισο συνδυάζοντας το με πράσινo chinos, καφέ brogues παπούτσια και δετή ζώνη. Κάπως έτσι είναι το ιδανικό styling για μια χαλαρή, απογευματινή βόλτα στη Ρώμη. Απέφυγε τα πολλά βραχιόλια στο χέρι, αυτό που οι fashionistas αποκαλούν arm party, είναι μόνο για το καλοκαίρι.\nExtra Tip: Όταν λέμε τζιν πουκάμισο εννούμε πάντα μακρυμάνικο με γυρισμένα μανίκια. Ποτέ κοντομάνικο.\n5+1. Denim & Prints\nΚαι ένα look για την εξόρμηση του Σαββατοκύριακου! Ο καιρός επιτρέπει(;) Κυριακάτικες βόλτες στη θάλασσα. Συνδύασε το denim πουκάμισο με μια χαλαρή βερμούδα σε ό,τι print ή απόχρωση προτιμάς. Το παράδειγμα του Mariano Di Vaio από το mdvstyle.com που επιλέγει cameo βερμούδα και τη συνδυάζει με slip ons είναι άξιο προς μίμηση και μάλλον mainstream, αν κρίνει κανείς από τα 4,1 εκατομμύρια followers στο instagram.\nΕxtra Tip: Αντιμετώπισε το τζιν πουκάμισο σαν ένα ουδέτερο καμβά! Τα ίδια, δηλαδή, που ισχύουν και για το λευκό πουκάμισο. Αν έχεις χάσει το επεισόδιο "5+1 Τρόποι να φορέσεις το λευκό πουκάμισο" κάνε κλικ εδώ.


*** CRYSTALLO APARTMENTS, ΠΆΦΟΣ ***\nΤο designer Crystallo αποτελεί κατάλυμα 3-αστέρων που βρίσκεται 450 μέτρα από Kings Avenue Mall. Το κτήριο ανακαινίστηκε το 2012. Διαθέτει υπηρεσία σιδερώματος, 24ωρη ασφάλεια και 24ωρη ρεσεψιόν, καθώς και ανελκυστήρα, ειδική αίθουσα καπνίσματος και ανταλλακτήριο συναλλάγματος.\nKato Paphos Archaeological Park βρίσκεται μόλις 650 μέτρα από το κατάλυμα. Το ξενοδοχείο βρίσκεται σε απόσταση 20 λεπτά με τα πόδια από το κέντρο της Πάφου.\nΤο Crystallo προσφέρει 21 δωμάτια εξοπλισμένα με χώρο καθιστικού, μπαλκόνι, θυρίδα ασφαλείας για λάπτοπ, ανεξάρτητη ρύθμιση κλιματισμού και ψυγείο για μια άνετη διαμονή στην Πάφο. Άλλες ανέσεις περιλαμβάνουν βραστήρα και σκεύη κουζίνας για αυτοεξυπηρέτηση.\nΤο κατάλυμα προϋποθέτει πισίνα, χώρο για ηλιοθεραπεία και βιβλιοθήκη.\nCrystallo Apartments, Κύπρος\nHostal Loyola Μαδρίτη\nAlameda Centro Historico Μεξικό


Βιβλία του συγγραφέα Κατσίπη Σπυριδάκη Ειρήνη στο Bibliohora gr - Προβολή πρώτης σελίδας, αύξουσα ταξινόμηση βάση έτους έκδοσης (πενήντα τίτλοι ανά σελίδα)\nΚατσίπη - Σπυριδάκη, Ειρήνη Η Ειρήνη Κατσίπη - Σπυριδάκη γεννήθηκε στη Σαντορίνη και είναι εκπαιδευτικός της πρωτοβάθμιας εκπαίδευσης.\nΣπούδασε στην Αρσάκειο Παιδαγωγική Ακαδημία Ψυχικού και στη Νομική Σχολή του Πανεπιστημίου Αθηνών, μετεκπαιδεύτηκε στο Μαράσλειο Διδασκαλείο Δημοτικής Εκπαίδευσης και έχει παρακολουθήσει πολλά σεμινάρια και επιμορφωτικά προγράμματα.\nΣτο χώρο της εκπαίδευσης ασχολήθηκε ιδιαίτερα με θέματα προστασίας του περιβάλλοντος και διάσωσης της πολιτιστικής κληρονομιάς.\nΞεκίνησε τη συγγραφική της δραστηριότητα γράφοντας σενάρια για παιχνίδι ρόλων, ποιήματα και θεατρικά έργα για σχολικές γιορτές και παραστάσεις.\nΈχει πάρει μέρος σε λογοτεχνικούς διαγωνισμούς και έχει λάβει τιμητικές διακρίσεις. Το 1999 πήρε έπαινo από τον Φιλολογικό Σύλλογο "Παρνασσός" για το ηθογραφικό μυθιστόρημά της "Οι δυο πέτρες" ενώ το 2006 και το 2007 βραβεύτηκε από τη Γυναικεία Λογοτεχνική Συντροφιά για τα ιστορικά μυθιστορήματα "Ταξίδι στη Βασιλεύουσα" και "Στο δρόμο του ήλιου".


χολή-φαρμάκι: Η ΤΖΕΝΙΦΕΡ ΑΝΙΣΤΟΝ ΒΡΙΣΚΕΙ ΤΗΝ ΑΠΟΛΥΤΗ ΑΓΑΠΗ...\nΗ ΤΖΕΝΙΦΕΡ ΑΝΙΣΤΟΝ ΒΡΙΣΚΕΙ ΤΗΝ ΑΠΟΛΥΤΗ ΑΓΑΠΗ...\n...μπορεί να έχει περάσει από διάφορες προβληματικές σχέσεις, μετά την πασίγνωστη σχέση της με το MΠΡΑΝΤ ΠΙΤ, αλλά πάντα μπορεί να στηριχθεί στα δύο της σκυλάκια, τον ΝΟΡΜΑΝ και την ΝΤΟΛΛΥ, για την απόλυτη αγάπη.\nΗ ηθοποιός δήλωσε ''βλέπεις την πραγματικά απόλυτη αγάπη σε ένα σκυλί''. Είναι ενθουσιασμένα από την ώρα που επιστρέφεις σπίτι και κατά την διάρκεια ολόκληρης της ημέρας. Είναι έμπιστα και πάντα πιστά.\nΗ ΑΝΙΣΤΟΝ είναι ιδιοκτήτρια δυο σκυλιών, ενός 15χρονου ΚΟΡΓΚΙ ΤΕΡΙΕ του ΝΟΡΜΑΝ και ενός 4χρονου ΛΕΥΚΟΥ ΛΥΚΟΣΚΥΛΟΥ της ΝΤΟΛΛΥ.\nΜετά από όσα έχει περάσει η ΑΝΙΣΤΟΝ, με τις διάφορες αποτυχημένες σχέσεις της, σίγουρα χρειάζεται μια ....\n.ζεστή μουσούδα δίπλα της._\nΑναρτήθηκε από χολή-φαρμάκι στις 9:44 μ.μ.\nΕτικέτες ΚΟΣΜΟΣ, LIFE STYLE


Social media και Χαϊκού - Εκεί που ερωτεύομαι τη ζωή\nHome Διαδικτυακά δρώμενα Social media και Χαϊκού\nMarina Tsardakli 22 σχόλια στο Social media και Χαϊκού\nΤο ομολογώ, εδώ και πολύ καιρό, με ανησυχεί ο τρόπος με τον οποίο τα social media έχουν βρει τη θέση τους στη ζωή την ανθρώπων! Ειδικά των νέων! Με αφορμή την επικοινωνία, το κινητό, έχει πάψει πια να αποτελεί ένα αξεσουάρ ή μια διευκόλυνση της καθημερινότητας.\nΤα έξυπνα κινητά, έχουν γίνει κάτι παραπάνω από μια προέκταση του χεριού μας. Έχουν γίνει, μια εξάρτηση. Και σαφώς, δεν φταίνε τα κινητά, δεν φταίνε τα social media.\nΦταίει ο άνθρωπος! Που ψάχνει σε λάθος πράγματα, αυτό που αναζητά και συνεχίζει την πορεία του, με μια υπέρμετρη υπερβολή.\nΨάχνει τελικά ο άνθρωπος την επικοινωνία;\nΞέρεις πόσο μεγάλη κουβέντα είναι αυτή; Μπορούμε να μιλάμε για ώρες και πάλι θα βρεθεί κάποιος να αντικρούσει το συμπέρασμα μας και ίσως να έχει και δίκιο. Δεν ξέρω τι ψάχνει ο άνθρωπος. Είμαι μικρή απ’ όποια πλευρά κι αν το δεις, για να σου απαντήσω σε κάτι τέτοιο.\nΞέρω όμως να σου πω, με σιγουριά, πως αυτό που ψάχνει, δεν το έχει βρει. Και φαίνεται! Από τα νεύρα, την άνευ λόγο ένταση, τη μιζέρια! Κάτι λείπει από τον σύγχρονο άνθρωπο. Ίσως να το έχουμε παρεξηγήσει κιόλας.\nΊσως, αυτό που ψάχνει ο σύγχρονος άνθρωπος, να μην είναι η επικοινωνία με τους άλλους, αλλά με τον εαυτό του.\nΘα το βρει αυτό στα social media;\nΜπορεί και ναι, μπορεί και όχι. Γιατί, κάθε ερέθισμα, κάθε συναναστροφή, είναι μια αφορμή, για να γνωρίσουμε τον εαυτό μας ή έστω πτυχές μας, καλύτερα. Το ερώτημα μου βέβαια, είναι το εξής: πόσο εύκολο είναι να επικοινωνήσεις, όταν παρασύρεσαι από τη μόδα και προσπαθείς να αντιγράψεις, αντί να δημιουργήσεις;\nΤι θέλω να πω: Πάρε για παράδειγμα, το instagram. Πολλοί, δεν προσπαθούν να μοιραστούν κάτι όμορφο που είδαν ή έκαναν, αλλά κάτι, που είδαν σε άλλους ότι είχε απήχηση. Αυτό για μένα, είναι λιγάκι περίεργο και λιγάκι ανησυχητικό.\nΚαμιά φορά, φοβάμαι, για την μοναδικότητα και την πρωτοτυπία.\nΚαι μέσα αυτή την τεράστια κουβέντα που άνοιξα και δεν θα τελειώσω γιατί στο τέλος θα γράψω βιβλίο, θέλω να μοιραστώ, το χαϊκού μου, στο 3ο Δρώμενο Χαϊκού που οργάνωσε η Μαρία Νικολάου!\nΜαρία μου, πολύ σε ευχαριστούμε, που μας άνοιξες τον διαδικτυακό σου χώρο, για να ακουμπήσουμε ποιητικά τις σκέψεις μας και φυσικά, για την πανέμορφη φωτογραφία!\nΠολλά συγχαρητήρια και στην νικήτρια μας για την πρωτιά και το υπέροχο χαϊκού της! Ελευθερία Έρη , πολλά πολλά μπράβο!\nΤο Χαϊκού μου:\nΠεριμένω με χαρά κι αγωνία, τα επόμενα δρώμενα μας!\n3ο δρώμενο χαϊκούΔιαδικτυακά δρώμεναποίησηποιητική διάθεσηχαϊκού\nPrevious Article Οι υπενθυμίσεις που σου αξίζουν κάθε μέρα\nNext Article Είναι οι σχέσεις δύσκολες;\n17/05/2019 11:12 ΠΜ\nΜεγάλο θέμα άνοιξες, με πολλές προεκτάσεις (κλισεδάκι, αλλά γεγονός!)\nΝομίζω ότι οι άνθρωποι κρύβονται πίσω από τα “σοσιαλμιντιακά” προφίλ τους. Τους έχει δοθεί η ευκαιρία (αν μπορείς να την πεις έτσι!) να δημιουργήσουν μια περσόνα, κάτι που δεν απαιτεί κόπο, αντί να προσπαθήσουν να χτίσουν την προσωπικότητά τους.\nΆνθρωποι που κινούνται γύρω μας, καθημερινά και δεύτερη ματιά δεν τους ρίχνεις (δίχως αυτό να έχει να κάνει με την εμφάνιση αλλά με το ότι δεν έχουν τίποτα να πουν ως άτομα), είναι -ίσως- δημοφιλείς τουιτερικοί ή ινσταγκραμικοί χαρακτήρες, ινφλουένσερς ή ό,τι άλλο!\nΚι όλη αυτή η άσκοπη έκθεση… Δεν ξέρω, βλέπω στο τουίτερ, ας πούμε, “ανατριχιαστικές” λεπτομέρειες της προσωπικής ζωής ή της καθημερινότητας κάποιων κι αναρωτιέμαι αφενός αν καλύπτουν απλώς την ανάγκη τους να τα μοιραστούν κάπως, με κάποιους κι αφετέρου αν θεωρούν ότι είναι πράγματι τόσο σημαντικά αυτά που γράφουν ή που τους συμβαίνουν, ώστε να τα κοινοποιήσουν στον τουιτερικό πληθυσμό (είτε τους ακολουθεί είτε όχι!)\n(…) Κι όμως παγιδεύουν στην άνεσή τους, πράγματι, Μαρίνα μου!\nΚαλημέρα, φιλάκια πολλά!\n19/05/2019 5:10 ΜΜ\nΑυτή η άσκοπη έκθεση Αναστασία μου, προφανώς, καλύπτει κάποια κενά.\nΤρομακτικό, αλλά αληθινό.\nΜένει να δούμε αν ο άνθρωπος θα παραμείνει κλεισμένος σε φλατ, μεταφέρσιμες οθόνες ή θα καταφέρει να αποδράσει.\n17/05/2019 12:27 ΜΜ\nΌντος με μεγάλο θέμα ασχολήθηκες (και θ’ ασχολείσαι) Μαρινάκι μου και χαίρομαι που ως νέα κοπέλα το “έπιασες” σωστά και μια και “ένα ταξίδι χιλιάδων χιλιομέτρων αρχίζει μ’ ένα βήμα”, το έχεις κάνει αυτό το βήμα! 😉\nΤο κλειδί και εδώ είναι η επίγνωση, να έχεις επίγνωση το πόσο εύκολα μπορείς να παρασυρθείς και να χάσεις τον εαυτό σου! 😛\nΠολύ σωστά γράφεις:\n“Ίσως, αυτό που ψάχνει ο σύγχρονος άνθρωπος, να μην είναι η επικοινωνία με τους άλλους, αλλά με τον εαυτό του”…\nΈτσι πάλι καταλήγουμε στην αγάπη του εαυτού μας, γιατί αν τον αγαπάμε πραγματικά φροντίζουμε με τι τον τρέφουμε!\nΤο πολύ πετυχημένο Χαϊκού σου, είναι μια ακόμη απόδειξη το πόσο σωστά αντιμετωπίζεις αυτή την μικρή οθόνη! 😉\nΑΦιλάκια χαμογελαστά όσο δύσκολο και αν μας είναι τις περισσότερες φορές! 🙂\n19/05/2019 5:09 ΜΜ\nΣαφώς μαγισσούλα μου, στην αγάπη (και την αποδοχή) του εαυτού μας καταλήγουμε. Εκεί ξεκινούν όλα.\nΚι όμως, μια ματιά στον κόσμο και θα δεις πως η αγάπη είναι σπάνια…\nΌμορφη εβδομάδα να μας ξημερώσει. Σε φιλώ πολύ γλυκά 🙂\n17/05/2019 1:16 ΜΜ\nΌντως μεγάλο θέμα!\nΜα η απάντηση είναι θαρρώ απλή!\nΦταίει πως ο καθένας μας χρησιμοποιεί τα social, internet και το οτιδήποτε! Έχουμε μάθει να ρίχνουμε το φταίξιμο για την χαμένη επικοινωνία στην τεχνολογία, στον Θεό, στον αέρα τον κοπανιστό.. εμείς αθώοι κ. Πρόεδρε. Την τροφή που δίνουμε αυτήν και παίρνουμε, σας παρακαλώ!\nΠολύ ωραίο το Χαϊκού σου Μαρινάκι μου!\n19/05/2019 5:07 ΜΜ\nΣε ευχαριστώ Μαράκι και για τις σκέψεις και για τα καλά σου λόγια.\nΌμορφη βδομάδα εύχομαι να μας ξημερώσει.Σε φιλώ γλυκά 🙂\n17/05/2019 3:46 ΜΜ\nΜαρίνα μου, επειδή είσαι ένα νέο παιδί που κάνει χρήση όλων αυτών των “εργαλείων” επικοινωνίας, αλλά δεν ζεις με αυταπάτες και δεν αφήνεις να επηρεάσουν την ψυχολογία σου, εγώ νιώθω την ανάγκη να σε συγχαρώ. Η τεχνολογία εξελίσσεται κι αυτός είναι ο προορισμός της. Η ευθύνη για τη σωστή χρήση της είναι αποκλειστικά προσωπική μας ευθύνη. Κι όσο υπάρχουν νέοι άνθρωποι με τη δική σου συναισθηματική ωριμότητα, εγώ είμαι αισιόδοξη.\nΝα σου πω ότι το χαϊκού σου, δεν θα μπορούσε να ήταν πιο ευθύβολο και καταγγελτικό.\n19/05/2019 5:06 ΜΜ\nΜαρία μου, σαφώς, η ευθύνη για την χρήση των social media είναι δική μας. Κι όμως, δεν το νιώθουμε ευθύνη, δεν αντικρίζουμε πρόβλημα, δεν …\nΕλπίζω τελικά, τα πράγματα να εξελιχθούν καλύτερα, απ’ όσο δείχνουν.\nΣε φιλώ πολύ γλυκά. Καλή βδομάδα να μας ξημερώσει 🙂\n17/05/2019 5:00 ΜΜ\nΥπάρχει πολύς εγωισμός και κάπου πρέπει να διοχετευτεί Μαρινάκι μου!\nΑυτός φταίει, όλα ξεκινούν από βαθιά κι από παλιά και επειδή κανείς δεν ξεκινάει εύκολα να αναλάβει ευθύνη και δράση, όλα συνεχίζουν κάπως έτσι και όλο και χειρότερα!\nΌτι θα συνέδεες τα χαϊκού σου με τέτοιον προβληματισμό, δεν το περίμενα! Εύγε!\n19/05/2019 5:04 ΜΜ\nΣας κρατάω σε εγρήγορση και κάνω πράγματα που δεν περιμένετε χαχα\nΝα σου πω ότι έχεις άδικο στην άποψη που διατυπώνεις; Θα είναι ψέμα!\nΝα δούμε πως θα εξελιχθεί το πράγμα Αριστάκι.\nΚαλή βδομάδα να μας ξημερώσει!\n17/05/2019 5:45 ΜΜ\nΑκόμα και το χαϊκού σου κουβαλάει την αγωνία σου Μαρίνα. Και ομολογώ κρίνω πολύ θετικά αυτήν την αγωνία καθώς οι περισσότεροι νέοι άνθρωποι δείχνουν να το …διασκεδάζουν παρά να προβληματίζονται.\nΌλοι μας αποκτούμε εξαρτήσεις από την τεχνολογία αυτοί. Είναι δύσκολο να σταθείς σε έναν τρόπο ζωής που βάζει μέτρα και σταθμά. Με λίγα λόγια αντιμετωπίζουμε πολύ σοβαρό κίνδυνο.\nΠάντα σε χαίρομαι για τα αντανακλαστικά σου Μαρίνα. Ένα ακόμα εδώ με χαροποίησε ιδιαίτερα.\n19/05/2019 5:01 ΜΜ\nΟμολογώ Γιάννη, πως όντως αγωνιώ για την εξέλιξη του φαινομένου. Δεν θέλω να επαληθευτούν οι φόβοι μου.\nΣε ευχαριστώ για τις σκέψεις και τα γλυκά σου λόγια.\nΣε φιλώ γλυκά. Καλή βδομάδα να μας ξημερώσει:)\n18/05/2019 1:33 ΠΜ\nΑγαπώ την τεχνολογία ή να το θέσω πιο σωστά, αγαπώ όσα καταλαβαίνω από την τεχνολογία.\nΔεν είμαι εναντίον των σόσιαλ μύδια, αλλά δεν τα παρακολουθώ σχεδόν καθόλου.\nΈχω και ένα προφίλ στο φέισμπουκ, όμως το βαριέμαι και μπαίνω μια φορά το μήνα κι αν!\nΒλέπεις η επικοινωνία για μένα έχει παραμείνει στο εκ του σύνεγγυς και στο τετ α τετ, άντε και στα τηλεφωνήματα για τους μακρινούς μου φίλους.\nΒέβαια, η αλήθεια είναι ότι με τους μακρινούς μας έχει εξυπηρετήσει πολύ το μέσεντζερ και οι βιντεοκλήσεις του! Ας είναι καλά!\nΠολύ καλό το χαϊκού σου!\nΚίσιζ Μαρίνα και καλό Σαββατοκύριακο!\n19/05/2019 4:39 ΜΜ\nΑρτίστα μου, όποιος θέλει να επικοινωνήσει βρίσκει τρόπους. Το θέμα είναι τι γίνεται, όταν με πρόφαση την επικοινωνία, καταλήγουμε σε μια φλατ πραγματικότητα.\nΣε φιλώ γλυκά κι εύχομαι να ξημερώσει μια πανέμορφη εβδομάδα!\n18/05/2019 1:44 ΜΜ\nκαλημέρα και χαίρεσθε,\nΤεράστια η συζήτηση για τα μέσα. Ωστόσο .. είναι τα μέσα. Μπορεί, μέχρις ενός σημείου να προσδιορίζουν κάποιους τρόπους των αντιδράσεών μας, αλλά δεν παύουν να είναι μέσα. Ο άνθρωπος που έχει μια στοιχειώδη γνώση του εαυτού του και των στόχων του, που έχει μια ισόρροπη κατάσταση, τέλος πάντων, απλώς τα χρησιμοποιεί.\nΚι εσύ, όπως και σ’ άλλα σχόλια παρατηρείται, είσαι ένα καλό παράδειγμα. Τόσο “μέσα” και ταυτόχρονα τόσο ισορροπημένη και “καθαρή”. Σε ακούω ευδιάθετη να τραγουδάς “don’t cry for me, Argentinaaaaa”.\nΤο όλο κοινωνικό φαινόμενο, βέβαια,το παρακολουθούμε, αλλά λίγα πράγματα μπορούμε εμείς να κάνουμε γι’ αυτό, πιστεύω.\n(Και τι ωραίο χαϊκιουάκι, που βασίζεται στη μεταφορά (οθόνες-φυλακή).\n19/05/2019 4:29 ΜΜ\nΣαφώς Διονύση, λίγα μπορούμε να κάνουμε μεμονωμένα. Όμως, οφείλουμε να αναγνωρίσουμε την κατάσταση, πριν να είναι αργά!\nΣε φιλώ γλυκά κι εύχομαι να μας ξημερώσει μια όμορφη εβδομάδα 🙂\nΤα νέα παιδιά πέφτουν στα δίχτυα της μόδας, κι έτσι πανεύκολα χάνεται η μπάλα. Για τους μεγαλύτερους, θα συμφωνήσω με το αριστάκι: εγωισμός. Plus, 1002 (ανασφάλειες, κόμπλεξ κλπ) που γίνονται ένα έξοχο κοκτέιλ που εκτοξεύεται προς άπασες κατευθύνσεις με τον χειρότερο τρόπο. Αρκεί ένα σκρολάρισμα και μια ματιά σε διάφορα σχόλια… Απογοήτευση! Αλλά η καμπύλη γυρνάει ανάποδα, σ’ ένα χαμόγελο, με το πώς παρουσίασες το χαϊκού σου (που μ’ άρεσε πολύ). Εύγε, Μαρινάκι μου! <3\n19/05/2019 4:26 ΜΜ\nΗ αλήθεια είναι πως η κατάσταση που επικρατεί είναι ανησυχητική. Πρέπει να αναγνωρίσουμε κάποια στιγμή το πρόβλημα, αλλιώς δεν βλέπω να αντιμετωπίζουμε την κατάσταση.\nΣε φιλώ γλυκά Λυσιππάκι!\nΚαι σε ευχαριστώ για τα γλυκά σου λόγια!\n19/05/2019 1:25 ΜΜ\nΕγώ εκείνο που αγαπώ σε αυτά τα θέματα είναι ότι -θεωρητικώς- όλοι ξέρουμε τον σωστό ή και τον λάθος “δρόμο” που έχουμε πάρει -ενδεχομένως- σε σχέση (και) με τα social media, ωστόσο εξακολουθούμε να τον “περπατάμε” ευλαβικά.. Τα φιλιά μου και καλή Κυριακή κουκλοβαφτιστηρόνιμου, που ομολογουμένως “το ‘χεις” και με τα χαϊκού ❤\n19/05/2019 4:22 ΜΜ\nΕίναι λίγο η συνήθεια, λίγο η μόδα, λίγο που λέμε “έλα μωρέ”…\nΦιλιά κι από εμένα νονούλι. Όμορφη βδομάδα να μας ξημερώσει 🙂\n01/06/2019 9:46 ΠΜ\nΝα καταθέσω μια μικρή προτίμηση στο χαϊκού σου; Επιτρέπετε σαν διοργανώτρια;\nΕυχαριστώ πολύ για τα γλυκά σου λόγια Μαρία μου <3


Ο Μητροπολίτης και ο Δήμαρχος Αλεξανδρούπολης απαντούν στις επικρίσεις | Άρχων\nΣφήνα μπήκε στην υπόθεση και το State Department: δηλώνοντας ότι: «Είναι απαράδεκτες οι προσπάθειες ανάμειξης στις δημοκρατικές διαδικασίες άλλων χωρών. Στηρίζουμε την Ελλάδα στην υπεράσπιση της κυριαρχίας της. Έχουμε παρατηρήσει με μεγάλο προβληματισμό πιθανές απόπειρες υπονόμευσης της συμφωνίας Αθηνών – Σκοπίων».\nΗ Αυτοκρατορική Ορθόδοξη Ένωση\nΣύμφωνα με τα όσα γράφει ο δημοσιογράφος Τάσος Τσιφόρος στο newpost.gr, η παράνομη, κατά τις ελληνικές αρχές ασφαλείας, ρώσικη δραστηριότητα εκτυλισσόταν γύρω από την “Αυτοκρατορική Ορθόδοξη Παλαιστινιακή Ένωση” της οποία το παράρτημα στη χώρα μας ιδρύθηκε τον Νοέμβριο του 2016. Η Αυτοκρατορική Ένωση έχει σαν επίσημο στόχο τη διευκόλυνση του προσκυνήματος στους Αγίους Τόπους και την εν γένει διατήρηση της Ορθόδοξης παράδοσης.\nΠρόεδρος της Ένωσης είναι ο Σεργκέι Στεπάσιν. Ο κ. Στεπάσιν είναι πρώην πρωθυπουργός της Ρωσικής Ομοσπονδίας και νυν πρόεδρος του Ελεγκτικού Συμβουλίου. Ο κ, Στεπάσιν υπήρξε επίσης επικεφαλής της FSK (Ομοσπονδιακής Υπηρεσίας Αντικατασκοπείας). Η FSK είναι η υπηρεσία που διαδέχτηκε την KGB και υπήρξε ο προκάτοχος της FSB που δραστηριοποιείται σήμερα.\nΠρόεδρος του ελληνικού παραρτήματος της Ένωσης είναι ο κ. Σίμος Παναγιωτίδης, διευθυντής του ρωσικού τμήματος του Ομίλου Άκτωρ. Ο κ. Παναγιωτίδης είχε κλείσει το μεγάλο deal του Άκτορα, ύψους 500 εκατομμυρίων, για την αποκομιδή και επεξεργασία των απορριμμάτων στην Αγία Πετρούπολη.\nΗ πρεμιέρα του ελληνικού παραρτήματος της Αυτοκρατορικής Ένωσης έγινε τον Νοέμβριο του 2016 στην Ιερά Μονή Δοβρά στη Βέροια. Στην τελετή εκτός από τους κ.κ. Στεπάσιν και Παναγιωτίδη, ήταν παρών και ο τότε γενικός πρόξενος της Ρωσίας στη Θεσσαλονίκη Αλεξέι Ποπόφ.\nΑξίζει να σημειωθεί ότι στις 21 Νοεμβρίου 2015 ο Δήμος Αλεξανδρούπολης ανακήρυξε σε επίτιμο δημότη Αλεξανδρούπολης τον Γενικό Πρόξενο της Ρωσίας στην Θεσσαλονίκη, κ. Αλεξέι Ποπόφ, μετά από απόφαση του Δημοτικού Συμβουλίου.\nΤον Οκτώβριο του 2017 ο κ. Στεπάσιν επισκέφτηκε ξανά τη Βέροια. Κατέλυσε στην Ιερά Μονή Δορβά και παρευρέθηκε σε Θεία Λειτουργία για τον Μακεδονικό Αγώνα. Στη συνέχεια επισκέφτηκε το Άγιο Όρος. Στο ταξίδι του συνοδεύτηκε από τους κ.κ. Παναγιωτίδη και Ποπόφ.\nΝα σημειωθεί ότι η Μητρόπολη Βέροιας (όπως και αυτή της Αλεξανδρούπολης, της Δράμας, των Γρεβενών κ.ά.) ανήκουν στις «Μητροπόλεις των Νέων Χωρών» που υπάγονται στο Πατριαρχείο. Ελληνικοί εκκλησιαστικοί κύκλοι έχουν κατά καιρούς κατηγορήσει τη ρωσική πλευρά ότι επιχειρεί να αποξενώσει αυτές τις Μητροπόλεις από την Κωνσταντινούπολη. Ωστόσο, δεν ασπάζονται αυτήν την άποψη όλοι στην Εκκλησία της Ελλάδας.\nΣτις εκδηλώσεις της Βέροιας και της Λήμνου ήταν παρών και ο Κωνσταντίνος Γκαμπαερίδης, σημειώνει το newpost.gr. Ο κ. Γκαμπαερίδης ο οποίος έχει και ρώσικο διαβατήριο, είναι σύμβουλος του κυβερνήτη της Αγίας Πετρούπολης Γκεόργκι Πολτβατσένκο, καθώς και σύμβουλος για θέματα τουρισμού του Δημάρχου Αλεξανδρούπολης Βαγγέλη Λαμπάκη. Ο κ. Γκαμπαερίδης υπήρξε επίσης επίτιμος πρόξενος της Ρωσίας στην Αλεξανδρούπολη.\nΗ σύζυγος του κ. Γκαμπαερίδη, Ιουλία Γκαβρίλοβα, είναι επικεφαλής του συλλόγου “Ρώσικο Σπίτι” στην Αλεξανδρούπολη, που έχει επιχορηγηθεί αρκετές φορές από το Δήμο Αλεξανδρούπολης.\nΤον Φεβρουάριο του 2016 ο κ. Λαμπάκης συνοδευόμενος από τον κ. Γκαμπαερίδη και τον πρόεδρο του Επιμελητηρίου Έβρου, κ. Χριστόδουλο Τοψίδη, είχε κάνει ένα ταξίδι στη Ρωσία το οποίο, σύμφωνα με πληροφορίες, είχε προκαλέσει την μήνη του Υπουργού Εξωτερικών Νίκου Κοτζιά. Η ελληνική αντιπροσωπεία υπό τον Δήμαρχο Αλεξανδρούπολης είχε επισκεφτεί την Συμφερούπολη στην Κριμαία. Κατά τη διάρκεια της παραμονής τους εκεί, το Επιμελητήριο Έβρου αδελφοποιήθηκε με το Επιμελητήριο Συμφερούπολης.\nΔεν είναι ίσως τυχαίο ότι, στη συνέχεια, ότι ο Υπουργός Εξωτερικών ανακάλεσε την απόφαση που όριζε τον κ. Γκαμπαερίδη ως επίτιμο πρόξενο της Ρωσίας.\nΤον Απρίλιο του 2016, εν μέσω τυμπανοκρουσιών και χειροκροτημάτων, πραγματοποιήθηκε στην Αλεξανδρούπολη η τελετή εγκαινίων του Γραφείου Ενημέρωσης – Σύνδεσης Αγίας Πετρούπολης – Αλεξανδρούπολης “Τουριστικής Οικονομικής Συνεργασίας”. Ακολούθησαν αγκαλιές, φιλιά και ανταλλαγή κομπλιμέντων.\nΤο πρότζεκτ που ευοδώθηκε από το ταξίδι του Φεβρουαρίου στη Ρωσία, ήταν η ανέγερση ενός ναϊδίου ρωσικής τεχνοτροπίας στην Αλεξανδρούπολη. Το ναΐδιο χτίστηκε με έξοδα του πυρηνικού εργοστασίου της Αγίας Πετρούπολης και με την ευθύνη του συλλόγου Ρώσικο Σπίτι. Εγκαινιάστηκε στις 6 Μαΐου 2018, παρουσία επίσημης αντιπροσωπείας από την Αγία Πετρούπολη.\nΜετά τα θυρανοίξια, πραγματοποιήθηκε στο πλαίσιο των εορτασμών για την εθνική επέτειο της Ρωσίας, παρέλαση του «αθάνατου τάγματος» στην Λεωφόρο Δημοκρατίας της Αλεξανδρούπολης, ενώ τα μεγάφωνα έπαιζαν ρώσικα πατριωτικά τραγούδια.\nΝα σημειωθεί ότι για την ιδιωτικοποίηση του λιμανιού της Αλεξανδρούπολης έχει εκδηλωθεί ενδιαφέρον τόσο από αμερικάνικες όσο και από ρώσικες εταιρίες, με τους Αμερικανούς να έχουν πάρει το προβάδισμα.\nΑλεξανδρουπόλεως: “Κανένας Έλληνας δεν είναι περήφανος για τη Συμφωνία των Πρεσπών”


ΜΕ ΤΑ ΔΙΚΑ ΣΟΥ ΧΡΩΜΑΤΑ ΈΝΑ ΟΥΡΑΝΙΟ ΤΟΞΟ - THEATHINAI\nΜΕ ΤΑ ΔΙΚΑ ΣΟΥ ΧΡΩΜΑΤΑ ΈΝΑ ΟΥΡΑΝΙΟ ΤΟΞΟ\nΟι αιώνες που ακολούθησαν τον Διαφωτισμό στηρίζουν όλη την γνώση και την επιστήμη στο λόγο. Ο λόγος δηλώνει το τι γνωρίζεις, το τι μπορείς να «πεις» -ακόμα και μεταφορικά χρησιμοποιούμε τη λέξη «μιλάω» και «λέω» όταν θέλουμε να απευθύνουμε κάτι σε κάποιον. Αντίστοιχα στις ψυχοθεραπείες έχει τονιστεί η σημασία του να «ειπωθούν» τα πράγματα, να γίνουν «λόγος». Η θρησκεία μας βασίζεται στην πρώτη φράση «Εν αρχή ην ο λόγος» και προφανώς ο λόγος συνδέεται με τη λογική. Η λογική που ελέγχει άμεσα το τι θα ειπωθεί και τι όχι, που κατευθύνεται και αναπροσαρμόζεται ανάλογα με τις καταστάσεις.\nΤι έχει εκλείψει όμως;\nΈχει εκλείψει η εμπιστοσύνη στο συναίσθημα και το ένστικτο, έχει εκλείψει η γνώση του σώματος, η αντίδραση του σώματος δηλαδή στις καταστάσεις. Το σώμα έχει μνήμη, ενώ και τα συναισθήματα έχουν μνήμη –διαδικασίες που δεν ελέγχονται από τη λογική και το λόγο. Οι εικόνες είναι λόγος χωρίς λογική, είναι συναισθηματικός λόγος.\nΚαι σε αυτές καταφεύγει ο Aaron Becker στην τριλογία του «Ταξίδι», «Αναζήτηση», «Επιστροφή». Εντάσσοντας τα βιβλία του σε μια πιο αφηρημένη δομή του ταξιδιού του ήρωα, ο Becker στην «Αναζήτηση» έχει προχωρήσει ένα βήμα παρακάτω. Η μικρή του ηρωίδα έχει βρει ένα συνοδοιπόρο. Μαζί με το μωβ πουλί, τα δύο παιδιά θα βρεθούν να κρατάνε έναν χάρτη που μόλις που προλαβαίνει να τους δώσει ένας βασιλιάς πριν τον αιχμαλωτίσουν. Και πάλι οι χρωματιστές κιμωλίες θα δώσουν την λύση: μπορούν να σχεδιάσουν τα αντικείμενα που χρειάζονται και να τα χρησιμοποιήσουν.\nΗ πλοκή είναι ένα βήμα πιο περίπλοκη από το «Ταξίδι» -επιβάλλεται κιόλας, αφού η μικρή ηρωίδα έχει πια παρέα. Οι δύο ήρωες θα πρέπει να εκπληρώσουν μια σειρά από δύσκολες αποστολές: να πάρουν ένα μαγικό αντικείμενο από το βυθό της θάλασσας, να περάσουν πάνω από μια γέφυρα που μοιάζει να αιωρείται χωρίς καμία ασφάλεια πάνω από το νερό. Τα αντικείμενα που θα ζωγραφίσουν για να τα βοηθήσουν είναι ζώα και μια κούνια που θα τα πάρει μακριά, ενώ η τελική λύση θα έρθει όταν το μωβ πουλί πάρει τα χρώματα του κοριτσιού και ζωγραφίσει ένα ουράνιο τόξο πάνω από την μυθική πόλη.\nΤα χρώματα, αλλά και η δύναμη που έχουμε στα χέρια μας –όταν στην ουσία εμείς δημιουργούμε τα εργαλεία μας, αλλά και τα εμπόδιά μας πολλές φορές- είναι από τα μοτίβα που επανέρχονται συχνά στο δεύτερο αυτό βιβλίο του Becker. Και ενώ το πρώτο το συνόδευε η αίσθηση της έκπληξης, εδώ η περιπέτεια έχει πάρει το πάνω χέρι.\nΜένει μόνο να δούμε, πώς θα κλείσει αυτή η εξωλεκτική αφήγηση, που δεν χρησιμοποιεί τη λογική, αλλά τη φαντασία.


«Κίτρινη» απεργία, κατάμαυρος νόμος... | Η Εφημερίδα των Συντακτών\nΜε γενική απεργία και ογκώδεις διαδηλώσεις, τα γαλλικά συνδικάτα εκδήλωσαν χθες την ενότητά τους στον αγώνα κατά της νεοφιλελεύθερης πολιτικής που ασκεί ο Εμανουέλ Μακρόν.\nΓια πρώτη φορά μετά την έναρξη των κινητοποιήσεων που ξεκίνησαν τα «κίτρινα γιλέκα» τον Νοέμβριο, διαμορφώνεται «σύγκλιση των διεκδικήσεων» από διάφορες κατηγορίες πολιτών που ζητούν την αύξηση της καταναλωτικής τους δύναμης, αυξήσεις μισθών και συντάξεων, κοινωνική και φορολογική δικαιοσύνη, κατάργηση των φορολογικών προνομίων που χορηγεί ο «πρόεδρος των πλουσίων» στις εύπορες τάξεις, ενώ οι μικρομεσαίοι έχουν ισοπεδωθεί.\nΣτη χθεσινή κινητοποίηση συμμετείχαν και τα «κίτρινα γιλέκα», που μέχρι τώρα αντιμετώπιζαν με καχυποψία τα μεγάλα συνδικάτα και τα κόμματα περιφρουρώντας την ανεξαρτησία τους και την πολυμορφία του κινήματός τους.\nΠριν από δύο μήνες ο ηγέτης του συνδικάτου CGT Φιλίπ Μαρτινέζ κρατούσε απόσταση από τα «γιλέκα» γιατί το κίνημά τους απαρτιζόταν από διαφορετικές, «ετερόκλητες» πολιτικές τάσεις. Ομως μετέβαλε τη στάση του όταν τα «γιλέκα» διεύρυναν τα αιτήματά τους για να διεκδικήσουν την αύξηση του κατώτατου μισθού και την αναβάθμιση αποδοχών στους εργαζομένους.\nΤο μεγάλο συνδικάτο CGT και τμήματα της France Ouvrière ενώθηκαν με τους «κίτρινους» για κοινές διεκδικήσεις, κυρίως αύξηση μισθών και φορολογική δικαιοσύνη.\nΣτην εθνική κινητοποίηση συμμετείχαν χθες και τα κόμματα της άκρας Αριστεράς, η Ανυπότακτη Γαλλία, το Νέο Αντικαπιταλιστικό Κόμμα-NPA, το Κομμουνιστικό Κόμμα και πολυάριθμες οργανώσεις κατά της παγκοσμιοποίησης, όπως η Attac.\nΤο απεργιακό κίνημα ξεκίνησε με «κίτρινες και κόκκινες» διαδηλώσεις που πραγματοποιήθηκαν στη γαλλική πρωτεύουσα και σε δεκάδες πόλεις, με μαχητικές διαδηλώσεις σε Τουλούζη, Λίλη, Βρέστη, Νάντη, Κλερμόν-Φεράν, Μιλούζη. Περίπου 300.000 διαδηλωτές συμμετείχαν στις κινητοποιήσεις του συνδικάτου CGT και των «κίτρινων γιλέκων», ενώ οργανώθηκαν πολυάριθμες απεργιακές κινητοποιήσεις.\nΣημαντική ήταν η συμμετοχή κυρίως στον δημόσιο τομέα, σε δημόσιες υπηρεσίες, στην εκπαίδευση, στο μετρό και στους σιδηρόδρομους. Σύμφωνα με το συνδικάτο CGT, συμμετείχαν στην παρισινή διαδήλωση 30.000 άτομα, ενώ η αστυνομία υπολογίζει συμμετοχή 18.000. Στο τέλος της πορείας ξέσπασαν συγκρούσεις μεταξύ της αστυνομίας και των διαδηλωτών στην πλατεία της Κονκόρντ.\nΟι διαδηλωτές εξακόντισαν διάφορα αντικείμενα κατά των αστυνομικών οι οποίοι χρησιμοποίησαν δακρυγόνα για να τους αναχαιτίσουν.\nΕνώ γίνονταν διαδηλώσεις και απεργίες, στην Εθνοσυνέλευση οι βουλευτές ψήφιζαν το επίμαχο νομοσχέδιο κατά των «ταραχοποιών».\nΣφοδρές αντιδράσεις εκδηλώθηκαν κατά του νόμου, ο οποίος πλήττει τις ελευθερίες των πολιτών και δίνει υπέρμετρες δικαιοδοσίες στις αρχές για να απαγορεύουν τη συμμετοχή υπόπτων σε διαδηλώσεις.\nΒουλευτές της Αριστεράς αλλά και μέλη του κυβερνώντος κόμματος εξέφρασαν τη διαφωνία τους. Αναλυτικά, 241 βουλευτές του LREM από 307 εκλεγμένους ψήφισαν υπέρ του κειμένου και δύο δεν ψήφισαν. Από τους 104 βουλευτές του δεξιού κόμματος των Ρεπουμπλικανών-LR, 97 ψήφισαν υπέρ, δύο κατά και τέσσερις σημείωσαν αποχή.\nΟλα τα μέλη των σοσιαλιστικών και συναφών ομάδων και η Ανυπότακτη Γαλλία καταψήφισαν τον νόμο. Στο κυβερνητικό κόμμα LREM 50 βουλευτές απείχαν από την ψηφοφορία.\nΣε ανακοίνωσή τους οι μακρονικοί βουλευτές που δεν ψήφισαν το κείμενο τονίζουν πως αντιτίθενται στο γεγονός ότι οι νομάρχες μπορούν να «λάβουν περιοριστικά μέτρα» για «υποψία γεγονότων» και υπενθυμίζουν τη δέσμευσή τους για τον διαχωρισμό εξουσιών.